open-index/open-wikipedia-markdown huggingface dataset:
നീർമരുത്

കേരളമടക്കം ഇന്ത്യയിൽ ആകമാനം കാണപ്പെടുന്നതുമായ ഒരിനം വൃക്ഷമാണ് **നീർമരുത്** അഥവാ **ആറ്റുമരുത്** . ആറ്റുതീരത്തും പുഴക്കരയിലും സാധാരണ കാണപ്പെടുന്നതിനാലാണ് ആറ്റുമരുതെന്നറിയപ്പെടുന്നത്. ഇംഗ്ലീഷിൽ അർജുൻ ട്രീ എന്നു പറയും. നല്ല ബലമുള്ള വൃക്ഷമായതിനാൽ ബലവാൻ എന്ന അർത്ഥത്തിൽ അർജ്ജുന: എന്ന് സംസ്കൃതത്തിൽ പറയുന്നു.

ഹിമാലയ സാനുക്കൾ, ബീഹാർ, നാഗ്പൂർ, ഉത്തർപ്രദേശ്, ബർമ്മ, സിലോൺ, ദക്ഷിണ ഇൻഡ്യയിൽ മധുര എന്നിവിടങ്ങളീൽ നീർമരുത് കാണപ്പെടുന്നു. എൺപത് അടി വരെ ഉയരത്തിൽ വളരുന്ന നീർമരുതിന്റെ ഇല നീണ്ടതും അഗ്രം വൃത്താകൃതിയിലുമാണ്. തോലിന് വെളുത്ത നിറവും, അതിൽ വെള്ള നിറമുള്ള കറയും ഉണ്ടാകുന്നു.

ചോതി നാളുകാരുടെ ജന്മനക്ഷത്ര വൃക്ഷംആണു് നീർമരുത്.

ശരീരത്തിലെ മോശം കൊഴുപ്പിനേ പുറന്തള്ളാൻ സഹായിക്കുന്ന ഘടകങ്ങൾ ഇതിൽ അടങ്ങിയിരിക്കുന്നു.

## ഘടന

ശരാശരി 15 മീറ്റർ മുതൽ 25 മീറ്റർ വരെ പൊക്കത്തിൽ വളരുന്ന ഒരു വൃക്ഷമാണ് നീർമരുത്. ഇലപൊഴിയും വൃക്ഷമായ ഇതിന്റെ പുറംതൊലി മിനുസമുള്ളതും നേരിയ ചുവപ്പു നിറത്തിൽ ചാരനിറം കലർന്നതുമാണ്. ശാഖോപശാഖകളായി ഇടതൂർന്ന് വളരുന്ന ഇവയുടെ ഇലകൾ ദീർഘവൃത്താകൃതിയിലുള്ളതും 8-15 സെന്റീമീറ്റർ വരെ നീളവും 5-7 സെന്റീമീറ്റർ വരെ വീതിയും ഉണ്ടായിരിക്കും. പൂങ്കുലകൾ പത്രകക്ഷത്തിൽ നിന്നും ശാഖാഗ്രങ്ങളിൽ നിന്നും  കുലകളായി ഉണ്ടാകുന്നു. പൂക്കൾ മഞ്ഞഛവിയുള്ളതും ചെറുതുമാണ്. വേഗത്തിൽ കൊഴിയുന്ന ബാഹ്യദളപുടത്തോട് ചേർന്ന് രണ്ട് വലയങ്ങളിലായി ഏകദേശം പത്തോളം കേസരങ്ങൾ കാണപ്പെടുന്നു.
## രസാദി ഗുണങ്ങൾ
രസം			:കഷായം,തിക്തം

ഗുണം		:ലഘു, രൂക്ഷം

വീര്യം			:ശീതം

വിപാകം		:കടു

പ്രഭാവം             :ഹൃദ്യം

## ഔഷധയോഗ്യ ഭാഗം
മരപ്പട്ട

## ഉപയോഗങ്ങൾ
നീർമരുതിൻ തൊലിയാണ് പ്രധാനമായും ഔഷധമായി ഉപയോഗിക്കുന്നത്.
*ഹൃദ്രോഗത്തിൽ ഓരോ മിടിപ്പിലും ഹൃദയത്തിൽ നിന്ന് പുറന്തള്ളുന്ന രക്തത്തിന്റെ അളവു വർദ്ധിപ്പിക്കുവാൻ.
*ആസ്ത്മ ചികിത്സയിൽ
*പ്രമേഹ ചികിത്സയിൽ
*ക്ഷയ രോഗ ചികിത്സയിൽ
*ദന്ത ധാവനത്തിന്

നീർമരുതിൽ നിന്നു കണ്ടെത്തിയ TA-65 എന്ന മോളിക്യ്യൂൾ പ്രായമാകുന്നതിനെ തടയാൻ ഉതകുന്നതായി അവകാശവാദങ്ങളുണ്ട്.

ഹൃദ്രോഗത്തിന് ശക്തമായ മരുന്നാണ്.നീർമരുതിൻ തൊലി ഉണക്കിപ്പൊടിച്ച് 3ഗ്രാം മുതൽ 6ഗ്രാം വരെ മൂന്നുനേരം വീതം ദിവസേന കഴിച്ചാൽ ഹൃദ്രോഗം ശമിക്കും. ഇതു നേരത്തെ പറഞ്ഞ അളവിൽ പാലിൽ കലക്കി കഴിച്ചാൽ എല്ലു പൊട്ടിയതിനു നല്ലതാണ്.

അർജുനഘൃതം, കകദാദി ചൂർണം, നാഗാർജുനാഭ്രം, രത്നാകരരസം എന്നിവയിലും ഉപയോഗിക്കുന്നു.

## ഐതിഹ്യം
പാണ്ഡവരിലെ അർജ്ജുനൻ നീർമരുതിൻ ചുവട്ടിലിരുന്ന് ശിവതപം ചെയ്തു എന്നു പറയുന്നതിനാൽ **അർജ്ജുന** എന്നും, **കകുഭ** എന്ന നാമത്തിലും നീർമരുത് അറിയപ്പെടുന്നു.
## ചിത്രശാല

File:Terminalia_arjuna.jpg|നീർമരുതിന്റെ ഇലകൾ
File:Terminalia_arjuna_-_നീർമരുത്_01.jpg|നീരുമരുത്
File:Terminalia_arjuna_-_നീർമരുത്_02.jpg|തളിരിലകൾ
File:Terminalia_arjuna_-_നീർമരുത്_03.jpg|ഇലകൾ
File:Terminalia arjuna 11.JPG|നീർമരുത്, തൃശ്ശൂരിൽ
File:Terminalia arjuna 125.JPG|നീർമരുത്, തൃശ്ശൂരിൽ


## അവലംബം

*വി. വി. ബാലകൃഷ്ണൻ, ചെടികളും അവയുടെ ഔഷധഗുണങ്ങളും, ഡി. സി. ബുക്സ്, ISBN 81-713-0363-3

## പുറത്തേക്കുള്ള കണ്ണികൾ
* 

വർഗ്ഗം:ഔഷധസസ്യങ്ങൾ
വർഗ്ഗം:സസ്യങ്ങൾ
വർഗ്ഗം:കോംബ്രട്ടേസീ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
ടെൻസിങ് നോർഗേ

ആദ്യമായി എവറസ്റ്റ്‌ കൊടുമുടി കീഴടക്കിയ പർവ്വതാരോഹകരിൽ ഒരാളാണ് **ടെൻസിങ് നോർഗേ** (മേയ് 15, 1914 - മേയ് 9, 1986). 
## ജീവചരിത്രം
1914 മേയ് 15-ന് നേപ്പാളിൽ ജനിച്ച ടെൻസിങ്ങിന്റെ യഥാർഥനാമം നമ്ഗ്യാൻ വാങ്ദി എന്നാണ്. 'സമ്പന്നനും ഭാഗ്യവാനുമായ മതവിശ്വാസി' എന്നാണ് നേപ്പാളിഭാഷയിൽ ഈ പേരിനർഥം. ന്യൂസിലാന്റ്കാരനായ എഡ്മണ്ട് ഹിലാരിയോടൊപ്പമാണ് 8848 മീറ്റർ ഉയരമുള്ള എവറസ്റ്റ് കൊടുമുടിയിൽ ആദ്യമായി കാലുകുത്തിയത്.

1914ൽ നേപ്പാളിലെ ഖുംബു പ്രദേശത്തെ ഒരു കർഷക കുടും‍ബത്തിലാണ് നോർഗേ ജനിച്ചത്. ഷെർപ്പ വംശജനായതിനാൽ ടെൻസിങ് ഷെർപ്പ എന്ന പേരിലും അറിയപ്പെട്ടു. 1953 മേയ് 29ന് എഡ്മണ്ട് ഹിലാരിയോടൊപ്പം എവറസ്റ്റ് കൊടുമുടി കീഴടക്കി. 
### മരണം
1986ൽ ഡാർജിലിങ്ങിൽ‌വച്ച് മസ്തിഷ്കരക്തസ്രാവം (Cerebral hemorrhage) മൂലം അന്തരിച്ചു.

## എവറസ്റ്റ് കീഴടക്കൽ

കുട്ടിക്കാലത്തുതന്നെ വീടുവിട്ടുപോയ ടെൻസിങ് പർവതാരോഹണത്തിൽ വൈദഗ്ദ്ധ്യം നേടിയ ഡാർജിലിങ്ങിലെ ഷെർപ്പകൾക്കിടയിലാണ് ജീവിതം നയിച്ചത്. 1935-ൽ സർ എറിക്ഷിപ്റ്റന്റെ എവറസ്റ്റാരോഹണസംഘത്തിൽ ചുമട്ടുകാരനായി പോയിരുന്നു. തുടർന്നുള്ള വർഷങ്ങളിൽ പല എവറസ്റ്റാരോഹണസംഘങ്ങളിലും സജീവമായി പങ്കെടുത്തു. രണ്ടാംലോകയുദ്ധത്തിനുശേഷം ചുമട്ടുകാരുടെ സംഘാടകൻ എന്ന നിലയിൽ പല പർവതാരോഹണ സമാരംഭങ്ങളിലും പങ്കാളിയായി. 1952-ൽ സ്വിറ്റ്സർലാന്റ്കാർ നടത്തിയ രണ്ട് എവറസ്റ്റാരോഹണ സമാരംഭങ്ങളിലും ടെൻസിങ് പങ്കാളിയായി. 1953-ൽ ബ്രിട്ടീഷ് പർവതാരോഹകരുമായി ചേർന്നാണ് വിജയകരമായ ദൗത്യം പൂർത്തിയാക്കിയത്. മേയ് 29-ന് രാവിലെ 11.30-ന് അവർ കൊടുമുടിയുടെ അഗ്രഭാഗത്ത് കാലുകുത്തി. പതിനഞ്ചു മിനിറ്റുനേരം ടെൻസിങ് അവിടെ ചെലവഴിക്കുകയും ചിത്രങ്ങൾ എടുക്കുകയും ചെയ്തു. ബുദ്ധമതവിശ്വാസി എന്ന നിലയിൽ അൽപം ഭക്ഷണം നിവേദിച്ചു. അസാധാരണമായ ഈ നേട്ടം കൈവരിച്ചതോടെ ടെൻസിങ് നേപ്പാളികൾക്കും ഇന്ത്യാക്കാർക്കുമിടയിൽ ഒരു വീരകഥാപാത്രമായിമാറി. ബ്രിട്ടന്റെ ജോർജ് മെഡൽ ഉൾപ്പെടെ അനേകം പുരസ്കാരങ്ങൾ ടെൻസിങ്ങിനു ലഭിക്കുകയുണ്ടായി.

## അവലംബം

വർഗ്ഗം:പർവ്വതാരോഹകർ
വർഗ്ഗം:എവറസ്റ്റ് കീഴടക്കിയവർ
വർഗ്ഗം:1914-ൽ ജനിച്ചവർ
സാക്കിർ ഹുസൈൻ (വിവക്ഷകൾ)

**സാക്കിർ ഹുസൈൻ** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
*ഡോ. സാക്കിർ ഹുസൈൻ - ഇന്ത്യയുടെ മുൻ രാഷ്ട്രപതി.
*ഉസ്താദ് സാക്കിർ ഹുസൈൻ - പ്രശസ്ത തബലവിദ്വാൻ
സബീർ ഭാട്ടിയ

ഒരു ഇന്ത്യൻ വിവരസാങ്കേതികവിദ്യാ വിദഗ്ദ്ധനാണ് **സബീർ ഭാട്ടിയ** (പഞ്ചാബി: ਸਬੀਰ  ਭਾਟਿਯਾ, ഹിന്ദി: सबीर भाटिया). ഇന്ത്യയിലെ ചണ്ഡീഗഡിൽ 1969-ൽ ഒരു സൈനികഉദ്യോഗസ്ഥന്റെ മകനായി ജനിച്ചു. പ്രശസ്തമായ ഇ മെയിൽ സം‌വിധാനമായ ഹോട്ട് മെയിലിന്റെ ഉപജ്ഞാതാവാണ്‌ ഇദ്ദേഹം. സൗജന്യ ഇ-മെയിൽ സേവനം എന്ന ആശയം ലോകത്തിന് പരിചയപ്പെടുത്തിയത് ഹോട്ട് മെയിൽ ആയിരുന്നു.) വെറും മൂന്ന് ലക്ഷം ഡോളർ മാത്രം മുടക്കി ജാക്ക് സ്മിത്തും ഭാട്ടിയയും കൂടി തുടങ്ങിയ ഹോട്ട്മെയിൽ 400 ദശലക്ഷം ഡോളറിനാണ് ഭാട്ടിയ മൈക്രോസോഫ്റ്റിന്‌ വിറ്റത്.
## കരിയർ
ഹാർഡ്‌വെയർ എഞ്ചിനീയറായും ഫയർപവർ സിസ്റ്റംസ് ഇൻ‌കോർപ്പറേഷനായും ഭാട്ടിയ ഹ്രസ്വകാലം ആപ്പിൾ കമ്പ്യൂട്ടറിൽ ജോലി ചെയ്തു. അദ്ദേഹം തന്റെ സഹപ്രവർത്തകനായ ജാക്ക് സ്മിത്തിനൊപ്പം 1996 ജൂലൈ 4, അമേരിക്കൻ സ്വാതന്ത്ര്യ ദിനത്തിൽ, ഐഎസ്പി(ISP) അടിസ്ഥാനമാക്കിയുള്ള ഇ-മെയിലിൽ നിന്നുള്ള "സ്വാതന്ത്ര്യത്തെ" പ്രതീകപ്പെടുത്തിക്കൊണ്ട് ഹോട്ട്മെയിൽ(Hotmail) സ്ഥാപിച്ചു. ലോകത്തെവിടെ നിന്നും ഒരു ഉപയോക്താവിന്റെ ഇൻബോക്‌സ് ആക്‌സസ് ചെയ്യാനുള്ള കഴിവ് ഇതിനുണ്ടായിരുന്നു.
## ഇവയും കാണുക
*വിവരസാങ്കേതികരംഗത്തെ പ്രശസ്തരുടെ പട്ടിക

## അവലംബം
# http://www.iloveindia.com/indian-heroes/sabeer-bhatia.html 
# യു ട്യൂബിൽ നിന്ന്

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1968-ൽ ജനിച്ചവർ
പഴയ സുറിയാനി പള്ളി, ചെങ്ങന്നൂർ

ലഘുചിത്രം|ചെങ്ങന്നൂർ പഴയസുറിയാനി പള്ളിയുടെ പ്രധാന കവാടം
കേരളത്തിലെ വളരെ പുരാതനമായ ഒരു ക്രിസ്ത്യൻ പള്ളിയാണ് ചെങ്ങന്നുരിൽ സ്ഥിതിചെയ്യുന്ന **പഴയ സുറിയാനി പള്ളി**. ചെങ്ങന്നൂർ പട്ടണത്തിൽ നിന്ന് ഒരു കിലോമീറ്റർ പടിഞ്ഞാറായി റെയിൽവേ സ്റ്റേഷനു പുറകിലായാണ് പള്ളി സ്ഥിതി ചെയ്യുന്നത്. 
## ചരിത്രം
ആയിരത്തിഎഴുനൂറിലേറെ വർഷം പഴക്കം അവകാശപ്പെടുന്ന ഒരു ചരിത്ര സ്മാരകമാണ് ഈ പള്ളി. എ.ഡി. 1580 വരെ നസ്രാണികളും, ക്നാനായ ക്രിസ്ത്യാനികളും ഒരുമിച്ചാണ് ഇവിടെ ആരാധന നടത്തിയിരുന്നത്. പിന്നീട് ക്നാനായ സമുദായക്കാർ സ്വന്തമായി പള്ളി പണിത് അവിടേക്ക് മാറി. 19-ആം നൂറ്റാണ്ടിൽ മലങ്കര സഭയിലുണ്ടായ നവീകരണത്തിന്റെ ഫലമായി രണ്ട് വിഭാഗങ്ങൾ ഈ പള്ളിയിൽ ഉടലെടുക്കുകയും അവർ തമ്മിൽ തർക്കം രൂക്ഷമാകുകയും, കേസ് കോടതിയിലെത്തുകയും ചെയ്തു. കോടതി വിധിപ്രകാരം അന്നുമുതൽ ഈ പള്ളി ഓർത്തഡോക്സ് -മാർത്തോമ്മാ സഭകളുടെ തുല്യമായ മേൽനോട്ടത്തിലാണ്. ഒന്നിടവിട്ട ഞായറാഴ്ചകളിൽ ഇരുവിഭാഗവും വിശുദ്ധ കുർബ്ബാന അർപ്പിക്കുന്നു. 
## പ്രത്യേകതകൾ

പുരാതന ഹൈന്ദവ വാസ്തുശില്പ ശൈലിയിലാണ് ഈ പള്ളി പണികഴിപ്പിച്ചിരിക്കുന്നത്. പഴയ കാലത്തെ ശില്പ വൈദഗ്ദ്യത്തെ വിളിച്ചോതുന്ന അനേകം ശിലാചിത്രങ്ങൾ ഉൾക്കൊള്ളൂന്ന ചുവരുകളും, വാതിലുകളും, കൽവിളക്കുകളും, ശിലാരൂപങ്ങളും, കൽക്കുരിശും, അപൂർവ്വമായ എട്ടു നാവുള്ള ചിരവയും ഇവിടെ കാണാവുന്നതാണ്. ഈ പള്ളിയുടെ നടപ്പന്തലിലുള്ള ഹനുമാന്റെ ചുമർചിത്രം, പണ്ടുകാലത്ത് ഇവിടെ നിലവിലുണ്ടായിരുന്ന ഹൈന്ദവ-ക്രൈസ്തവ സഹവർത്തിത്വത്തിന്റെ അടയാളമായി കണക്കാക്കാറുണ്ട്. പെസഹാ വ്യാഴാഴ്ച ഇവിടെ നടത്തപ്പെടുന്ന അവൽ നേർച്ചയും പ്രസിദ്ധമാണ്.

## പുറംകണ്ണികൾ
# സുറിയാനി പള്ളിയിൽ അവൽ നേർച്ച 28ന് 
# സുറിയാനി പള്ളി
പകരം=പഴയ സുറിയാനിപള്ളി, ചെങ്ങന്നൂര്.|ലഘുചിത്രം|പഴയ സുറിയാനിപള്ളി, ചെങ്ങന്നൂര്.
പകരം=പഴയ സുറിയാനി പള്ളി. ചെങ്ങന്നൂര്.|ലഘുചിത്രം|പഴയ സുറിയാനി പള്ളി. ചെങ്ങന്നൂര്.
വർഗ്ഗം:ആലപ്പുഴ ജില്ലയിലെ ക്രിസ്ത്യൻ പള്ളികൾ
തുംഗഭദ്ര നദി

ദക്ഷിണേന്ത്യയിലെ ഒരു പുണ്യനദിയാണ് **തുംഗഭദ്ര**. കർണാടകയിലൂടെയും ആന്ധ്രാപ്രദേശിന്റെ ഒരു ഭാഗത്തുകൂടെയും ഒഴുകുന്നു. കൃഷ്ണ നദിയുടെ പ്രധാന പോഷകനദിയാണ് തുംഗഭദ്ര. രാമായണത്തിൽ  പമ്പ എന്ന പേരിൽ പരാമർശിക്കപ്പെടുന്ന നദി തുംഗഭദ്രയാണ്. ഇപ്പോൾ കേരളത്തിലെ ഒരു നദിയാണ് പമ്പ എന്ന പേരിൽ അറിയപ്പെടുന്നത്.

## പ്രയാണം
കർണാടക സംസ്ഥാനത്തിലാണ് തുഗഭദ്രയുടെ ഉദ്ഭവസ്ഥാനം. പശ്ചിമഘട്ടത്തിന്റെ കിഴക്കൻ ചെരുവിലൂടെ ഒഴുകിയെത്തുന്ന തുംഗ, ഭദ്ര എന്നീ നദികളുടെ സം‌യോജനം മൂലമാണ് ഈ നദി രൂപംകൊള്ളുന്നത്. ആന്ധ്രാപ്രദേശിൽ‌വച്ച് തുംഗഭദ്ര കൃഷണാ നദിയിൽ ലയിക്കുന്നു. 

## തുംഗഭദ്ര നദീതടപദ്ധതി
thumb|left|200px|
ഒരു വിവിധോദ്ദേശ്യ നദീതട പദ്ധതിയാണ് തുഗഭദ്ര നദീതടപദ്ധതി. കർണാടകയിലെ ഹോസ്പറ്റ് ജില്ലയിലാണ് അണക്കെട്ട് സ്ഥിതിചെയ്യുന്നത്. കർണാടക, ആന്ധ്രാപ്രദേശ് എന്നിവയാണ് ഈ അണക്കെട്ടിന്റെ ഗുണഭോക്തൃ സംസ്ഥാനങ്ങൾ.

## പുറത്തേക്കുള്ള കണ്ണികൾ

* തുംഗഭദ്രയുടെ ചിത്രങ്ങളും ഭൂപടവും ലേഖനവും 
* ഭൗതിക ഭൂപ്രകൃതി 
* തുംഗഭദ്ര അണക്കെട്ട് 

വർഗ്ഗം:പൂർവ്വഘട്ടത്തിലെ പ്രധാന നദികൾ
വർഗ്ഗം:കൃഷ്ണ നദിയുടെ പോഷകനദികൾ
വർഗ്ഗം:ആന്ധ്രാപ്രദേശിലെ നദികൾ
വർഗ്ഗം:കർണ്ണാടകത്തിലെ നദികൾ
വർഗ്ഗം:തെലങ്കാനയിലെ നദികൾ
വർഗ്ഗം:രാമായണത്തിലെ സ്ഥലങ്ങൾ
വർഗ്ഗം:പുരാതന ഇന്ത്യയിലെ നദികൾ
ഹിജാബ്

**ഹിജാബ്** (;  **,  or ) മറയ്ക്കുക എന്ന അർത്ഥമുള്ള ഒരു അറബി വാക്ക് ആണ്. മറയ്ക്കുക, മറ, മൂടുപടം, അഭയസ്ഥാനം എന്നൊക്കെ അർത്ഥമുള്ള حجب (ഹിജബ്) എന്ന വാക്കിൽ നിന്ന് വന്നതാണിത്. 

അറബി സംസാരിക്കുന്ന രാജ്യങ്ങളിലും പാശ്ചാത്യ നാടുകളിലും പൊതുവെ ഹിജാബ് എന്ന വാക്ക് കൊണ്ട് പരാമർശിക്കുന്നത് സ്ത്രീകളുടെ ശരീരവും തലയും മറക്കുക എന്നതാണ്‌. ഇസ്‌ലാമിൽ ഹിജാബിന് ഒതുക്കം, വിനയം, സ്വഭാവശുദ്ധി, സന്മാർഗ്ഗം എന്നീ അർത്ഥങ്ങളാണ് ഉള്ളത്.
## നിർവചനം
ഇസ്‌ലാം മുസ്‌ലിം സ്ത്രീകൾക്ക് നിർബന്ധമാക്കിയ വസ്ത്രസംവിധാനമാണ് ഹിജാബ് എന്നത്. ഇത് ഏതെങ്കിലും പ്രത്യേക വസ്ത്രത്തിന്റെ പേരല്ല. മറിച്ച്, മുഖവും മുൻകൈയും ഒഴികെ എല്ലാം മറക്കുന്ന ഏത് വസ്ത്രവും ഹിജാബിന്റെ പരിധിയിൽ വരും.
### ഖുർആനിൽ

## ഹിജാബ് ദിനം
ഫെബ്രുവരി ഒന്നിന് ലോക ഹിജാബ് ദിനമായി ആചരിക്കുന്നു.

ഹിജാബുമായി ബന്ധപ്പെട്ട് മറ്റൊരു ദിനം കൂടി ആചരിക്കുന്നുണ്ട്. സെപ്റ്റംബർ 4. ഈ ദിവസം  ആഗോള പിങ്ക് ഹിജാബ് ദിനമായി ആചരിക്കുന്നു.

## അവലംബം

## പുറം കണ്ണികൾ

*In graphics: Muslim veils." BBC. - Drawings of different types of Islamic women's clothing
*ReOrienting the Veil - University of North Carolina Chapel Hill with support from the Center of European Studies - Website discussing global hijab usage
വേൾഡ് വ്യൂ 1

0.5 മീറ്റർ കൃത്യതയോടെ (റെസല്യൂഷൻ) ഭൂതലചിത്രങ്ങൾ പ്രദാനം ചെയ്യാൻ കഴിവുള്ള കൃത്രിമോപഗ്രഹമാണ് വേൾഡ് വ്യൂ 1. ഡിജിറ്റൽ ഗ്ലോബ് എന്ന കമ്പനിയുടെ ഉടമസ്ഥതയിലാണ് ഈ ഉപഗ്രഹം.

2007 ഒക്ടോബർ 15-ന് ഈ ഉപഗ്രഹം ഉന്നത റെസല്യൂഷനിലുള്ള ആദ്യ സാമ്പിൾ ചിത്രങ്ങൾ ഭൂമിയിലെത്തിച്ചു.
## അവലംബം


വർഗ്ഗം:കൃത്രിമോപഗ്രഹങ്ങൾ
ലപാൻ-ട്യൂബ്‌സാറ്റ്

ഇന്തോനേഷ്യ നിർമ്മിച്ച ആ‍ദ്യ വീഡിയോ സർവെയ്‌ലൻസ് ഉപഗ്രഹമാണ് **ലപാൻ-ട്യൂബ്‌സാ**റ്റ്. 5 മീറ്റർ, 200 മീറ്റർ റെസല്യൂഷനുകളിലുള്ള ക്യാമറകളാണ് ഈ ഉപഗ്രഹത്തിൽ ഘടിപ്പിച്ചിരിക്കുന്നത്.
## വിക്ഷേപണം
2007 ജനുവരി 10-ന് ശ്രീഹരിക്കോട്ടയിലെ സതീഷ് ധവാൻ ശൂന്യാകാശകേന്ദ്രത്തിൽ നിന്നുമാണ് ഈ ഉപഗ്രഹം പി.എസ്.എൽ.വി.-സി. 7 എന്ന റോക്കറ്റ് മുഖേന ഭ്രമണപഥത്തിലെത്തിച്ചത്.
## അവലംബം


വിഭാഗം:കൃത്രിമോപഗ്രഹങ്ങൾ
ജോർജ്ജ് ബൂൾ

**ജോർജ് ബൂൾ** (ജനനം:നവംബർ 1815 - മരണം:8 ഡിസംബർ 1864)സ്വയം പഠിച്ച ഇംഗ്ലീഷ് ഗണിതശാസ്ത്രജ്ഞൻ, തത്ത്വചിന്തകൻ, യുക്തിവാദി എന്നീ നിലകളിൽ അറിയപ്പെട്ട ആളായിരുന്നു.ഡിഫറൻഷ്യൽ സമവാക്യങ്ങളുടെയും ബീജഗണിത യുക്തിയുടെയും മേഖലകളിൽ അദ്ദേഹം പ്രവർത്തിച്ചിട്ടുണ്ട്. ബൂലിയൻ ആൾജിബ്ര അടങ്ങിയിരിക്കുന്ന ദി ലോസ് ഓഫ് തോട്ടിന്റെ (1854) രചയിതാവായി അദ്ദേഹം അറിയപ്പെടുന്നു.വിവര യുഗത്തിന് അടിത്തറ പാകിയതിന്റെ ബഹുമതി ബൂലിയൻ ലോജിക്കിനാണ്. അദ്ദേഹത്തിന്റെ ഹ്രസ്വജീവിതത്തിൽ ഭൂരിഭാഗവും അയർലണ്ടിലെ കോർക്കിലെ ക്വീൻസ് കോളേജിൽ ഗണിതശാസ്ത്രത്തിന്റെ ആദ്യത്തെ പ്രൊഫസറായി. ബൂളിയൻ ആൾജിബ്രയുടെ  യുടെ പിതാവായി അറിയപ്പെടുന്നു.ഇന്നത്തെ കമ്പ്യൂട്ടറുകളുടെ പ്രവർത്തനത്തിൻറെ അടിസ്ഥാന തത്ത്വം ബൂലിയൻ അരിത്‌മെറ്റിക് ആണ്.ഇലക്ട്രോണിക സർക്യൂട്ടുകളുടെ രൂപകല്പ്പനക്ക് അടിസ്ഥാനം ബൂലിയൻ തത്ത്വങ്ങളാണ്. പല ശ്രദ്ധേയങ്ങളായ ഗണിതശാസ്ത്ര സിദ്ധാന്തങ്ങളും കേംബ്രിഡ്ജ് മാത്തമാറ്റിക്കൽ ജേർണലുകളും കൂടാതെ അനവധി അമൂല്യ ഗ്രന്ഥങ്ങളും ബൂൾ പ്രസിദ്ധീകരിച്ചു.

## ആദ്യകാലജീവിതം

ഷൂ നിർമ്മാതാവായ ജോൺ ബൂളിന്റെയും, (1779–1848)മേരി ആൻ ജോയ്സിന്റെയും മകനായി ഇംഗ്ലണ്ടിലെ ലിങ്കൺഷെയറിലെ ലിങ്കണിലാണ് ബൂൾ ജനിച്ചത്. അദ്ദേഹത്തിന് ഒരു പ്രൈമറി സ്കൂൾ വിദ്യാഭ്യാസം ഉണ്ടായിരുന്നു, പിതാവിൽ നിന്ന് പാഠങ്ങൾ പഠിച്ചു, പക്ഷേ ബിസിനസ്സിലെ ഗുരുതരമായ ഇടിവ് കാരണം അദ്ദേഹത്തിന് ഔപചാരികവും അക്കാദമികവുമായ വിദ്യാഭ്യാസം കുറവായിരുന്നു. ലിങ്കണിലെ പുസ്തക വിൽപ്പനക്കാരനായ വില്യം ബ്രൂക്ക് അദ്ദേഹത്തെ ലാറ്റിൻ ഭാഷയിൽ സഹായിച്ചിരിക്കാം, തോമസ് ബെയ്ൻബ്രിഡ്ജിലെ സ്കൂളിലും പഠിച്ചിരിക്കാം. ആധുനിക ഭാഷകൾ അദ്ദേഹം സ്വയം പഠിച്ചു.  വാസ്തവത്തിൽ, ഒരു പ്രാദേശിക പത്രം ഒരു ലാറ്റിൻ കവിതയുടെ വിവർത്തനം അച്ചടിച്ചപ്പോൾ, അത്തരം നേട്ടങ്ങൾക്ക് അദ്ദേഹത്തിന് കഴിവില്ലെന്നും ഒരു പണ്ഡിതൻ അദ്ദേഹത്തിന്റെ കവിതയാണെന്നും അത് തട്ടിയെടുത്തെന്നും ആരോപിച്ചു. പതിനാറാമത്തെ വയസ്സിൽ, ബൂൾ മാതാപിതാക്കൾക്കും മൂന്ന് ഇളയ സഹോദരങ്ങൾക്കും വേണ്ടി ബ്രെഡ് വിന്നറായി. ഹീഗാംസ് സ്കൂളിലെ ഡോൺകാസ്റ്ററിൽ ജൂനിയർ ടീച്ചിംഗ് സ്ഥാനം ഏറ്റെടുത്തു. ലിവർപൂളിൽ അദ്ദേഹം ഹ്രസ്വകാലം പഠിപ്പിച്ചു.

1833 ൽ സ്ഥാപിതമായ ലിങ്കണിലെ ഗ്രേഫ്രിയാറിലുള്ള മെക്കാനിക്സ് ഇൻസ്റ്റിറ്റ്യൂട്ടിൽ ബൂൾ പങ്കെടുത്തു. ഈ സ്ഥാപനത്തിലുള്ള ജോൺ ബൂളിനെ അറിയാവുന്ന എഡ്വേർഡ് ബ്രോംഹെഡ് ഗണിതശാസ്ത്ര പുസ്തകങ്ങളിൽ ജോർജ്ജ് ബൂളിനെ സഹായിച്ചു,ലിങ്കണിലെ സെന്റ് സ്വിത്തിൻസിലെ റവ. ജോർജ്ജ് സ്റ്റീവൻസ് ഡിക്സൺ അദ്ദേഹത്തിന് സിൽവെസ്ട്രെ ഫ്രാങ്കോയിസ് ലാക്രോയിക്സിന്റെ കാൽക്കുലസിനെക്കുറിച്ചുള്ള അറിവ് നൽകി. ഒരു അധ്യാപകനില്ലാതെ, കാൽക്കുലസിൽ മാസ്റ്റർ ആകാൻ അദ്ദേഹത്തിന് വർഷങ്ങൾ വേണ്ടിവന്നു.

## ഇവയും കാണുക
വിവരസാങ്കേതികരംഗത്തെ പ്രശസ്തരുടെ പട്ടിക
## അവലംബം

വർഗ്ഗം:ജീവചരിത്രം
വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1815-ൽ ജനിച്ചവർ
വർഗ്ഗം:1864-ൽ മരിച്ചവർ
വർഗ്ഗം:അവലംബം ഇല്ലാത്ത താളുകൾ
ഈജിപ്റ്റ്സാറ്റ്-1

ഈജിപ്തിന്റെ ആദ്യ ഭൗമനിരീക്ഷണ‌ ഉപഗ്രഹമാണ് **ഈജിപ്റ്റ്സാറ്റ്-1**. കെട്ടിടനിർമ്മാണം, കൃഷി എന്നീ മേഖലകൾക്കായും മരുഭൂമിവ്യാപനത്തെ തടയുന്നതിനും സഹായിക്കുന്നതിനാണ് ഈ ഉപഗ്രഹം ഉപയോഗപ്പെടുത്തുന്നത്.

രണ്ടു സെൻസറുകളാണ് ഈ ഉപഗ്രഹത്തിനുള്ളത് (ഒരു ഇൻഫ്രാറെഡ് ഇമേജിങ് സെൻസറും ഒരു ഉന്നത റെസല്യൂഷൻ മൾട്ടി സ്പെൿട്രൽ ഇമേജറും).

ഈജിപ്തിന്റെ ശാസ്ത്രഗവേഷണങ്ങൾക്കും റിമോട്ട് സെൻസിങ് ഉപയോഗങ്ങൾക്കും വേണ്ടിയുള്ള ഉപഗ്രഹങ്ങളുടെ ശ്രേണിയിലെ ആദ്യത്തേതാണ് ഈജിപ്റ്റ്സാറ്റ്-1.
## അവലംബം


വിഭാഗം:കൃത്രിമോപഗ്രഹങ്ങൾ
കാർടോസാറ്റ്-2

ഇന്ത്യയുടെ റിമോട്ട് സെൻസിങ് ഉപഗ്രഹശ്രേണിയിൽ പന്ത്രണ്ടാമത്തേതാണ് **കാർട്ടോസാറ്റ്-2**. ഒരു മീറ്ററിൽ താഴെ റെസല്യൂഷനിൽ ചിത്രങ്ങൾ പ്രദാനം ചെയ്യാൻ കഴിവുള്ള ഒരു പാൻ‌ക്രൊമാറ്റിക് ക്യാമറ കാർട്ടോസാറ്റിലുണ്ട്. 9.6 കിലോമീറ്ററാണ് ഈ ചിത്രങ്ങളുടെ വീതി (സ്വാത്ത്). സ്വതേയുള്ള പാതയിൽ നിന്ന് 45 ഡിഗ്രി വരെ ചെരിച്ച് ചിത്രങ്ങൾ എടുക്കാനും ഈ ക്യാമറ ഉപയോഗിച്ച് സാധിക്കും.
## വിക്ഷേപണം
2007 ജനുവരി 10-ന് ശ്രീഹരിക്കോട്ടയിലെ സതീഷ് ധവാൻ ശൂന്യാകാശകേന്ദ്രത്തിൽ നിന്നാണ് കാർട്ടോസാറ്റ് 2 വിക്ഷേപിച്ചത്. ഐ.എസ്.ആർ.ഒ.-യുടെ പി.എസ്.എൽ.വി. സി.7 റോക്കറ്റിൽ വിക്ഷേപിച്ച് കാർട്ടോസാറ്റ് 2-ൽ നിന്നുള്ള ആദ്യചിത്രം ജനുവരി 11-ന് തന്നെ ലഭ്യമായി.

## അവലംബം


വർഗ്ഗം:കൃത്രിമോപഗ്രഹങ്ങൾ
കന്നാ (സസ്യം)

ഏതാണ്ട് 20-ഓളം സ്പീസീസുകളുള്ള പുഷ്പിക്കുന്ന ഒരു സസ്യമാണ് **കന്നാ**. Cannaceae കുടുംബത്തിൽപ്പെടുന്ന ഏക ജനുസ്സാണിത്, ഇഞ്ചി, വാഴ എന്നിവ ഉൾപ്പെടുന്ന Zingiberales നിരയിൽപെടുന്നു. അന്നജത്തിന്റെ നല്ല ഒരു സ്രോതസ്സാണ്‌ ഇത്. 

## വിവരണം
ഭൂകാണ്ഡമുള്ള ഓഷധിയാണിത്. വീതിയുള്ള ഇലകൾ ഒന്നിടവിട്ട് വിന്യസിച്ചിരിക്കുന്നു. അസമമായ പൂക്കളിൽ ശ്രദ്ധയിൽ പെടാത്തത്ര ചെറിയ മൂന്ന് ദളങ്ങളും വിദളങ്ങളുമുണ്ട്. 

കാന വാഴയുടെ പൂവിൽ കാണുന്ന ഇതളുകൾ പുരുഷ ലൈംഗിക അവയവങ്ങളുടെ(Androecium) ഭാഗമായ കേസരത്തിന്റെ(Stamen) വികസിച്ച രൂപമാണ്. ഉള്ളിൽ പ്രത്യേക രൂപകല്പനയുള്ള ഒരു ഇതളിന്റെ വശത്തായി ആന്തർ(anther) കാണാം.

സ്ത്രൈണ ലൈംഗിക അവയവങ്ങളായ(Gynoecium) സ്റ്റിഗ്മ, സ്റ്റൈൽ എന്നിവ ഏറ്റവും ഉള്ളിലുള്ള ഒരു നേർത്ത ഇതളിന്റെ രൂപത്തിലാണ്. ഇത് നേരെ അണ്ഡാശയത്തിലേക്ക് എത്തുന്നു. 

## അവലംബം

## ചിത്രശാ‍ല

ചിത്രം:Canna-yellow.JPG
ചിത്രം:Canna.JPG
ചിത്രം:27- Kattar Vazha RED.JPG
ചിത്രം:28- Kattar Vazha Yellow.JPG
ചിത്രം:Canna Roma FR 2012.jpg
File:Canna -red (3).JPG


വർഗ്ഗം:സസ്യങ്ങൾ
വർഗ്ഗം:ഒരു ജനുസ് മാത്രമുള്ള സസ്യകുടുംബങ്ങൾ
വർഗ്ഗം:സസ്യകുടുംബങ്ങൾ
വർഗ്ഗം:കന്നാ
തോടകം (വൃത്തം)

ഒരു സംസ്കൃതവൃത്തമാണ്‌ തോടകം
## ലക്ഷണം

വൃത്തശാസ്ത്രസങ്കേതമനുസരിച്ച് അന്ത്യാക്ഷരം ഗുരുവാകുന്ന സഗണം നാലു തവണ  (υ υ –/υ υ –/υ υ –/υ υ –) വരുന്ന വൃത്തമാണു തോടകം 

## ഉദാഹരണം
ശങ്കരാചാര്യരുടെ ശിഷ്യനായ തോടകാചാര്യർ രചിച്ച തോടകാഷ്ടകം ഈ വൃത്തത്തിലാണ്

"വിദിതാഖിലശാസ്ത്രസുധാജലധേ
മഹികോപനിഷത്കഥിതാർഥനിധേ
ഹൃദയേ കലയേ വിമലം ചരണം
ഭവ ശങ്കര ദേശിക മേം ശരണം "

## അവലംബം
ഉപമാലിനി (വൃത്തം)

ഒരു സംസ്കൃതവൃത്തമാണ്‌ **ഉപമാലിനി**.
## ലക്ഷണം

## അവലംബം
മിശ്രകാകളി (വൃത്തം)

ഒരു ഭാഷാവൃത്തമാണ്‌ **മിശ്രകാകളി** 
കാകളിയിൽ നിന്നും വ്യത്യസ്തമായി അഞ്ച് മാത്രവീതമുള്ള എട്ട് ഗണങ്ങളിൽ; ചില ഗണങ്ങളിൽ അഞ്ചോ നാലോ മാത്രയിൽ കാണപ്പെട്ടാൽ ആ പദ്യം മിശ്രകാകളി എന്ന വിഭാഗത്തില്പ്പെടും.
## ലക്ഷണം
 
## അവലംബം


വർഗ്ഗം:ഭാഷാവൃത്തങ്ങൾ
മാരകാകളി (വൃത്തം)

**മാരകാകളി** ഒരു ഭാഷാവൃത്തമാണ്‌
## ലക്ഷണം

ഇതുപോലെ കാകളിവൃത്തത്തിന്റെ രണ്ടാം പാദത്തിന്റെ അവസാനഭാഗത്തു നിന്ന് രണ്ടക്ഷരം കുറച്ചാൽ കിട്ടുന്ന വൃത്തമാണ്‌ മഞ്ജരി.

## അവലംബം


വർഗ്ഗം:ഭാഷാവൃത്തങ്ങൾ
മണിമഞ്ജരി (വൃത്തം)

ഒരു ഭാഷാവൃത്തമാണ്‌ **മണിമഞ്ജരി**. 
## ലക്ഷണം
 മഞ്ജരിക്കുള്ള പാദങ്ങൾ രണ്ടിലും ഗണമാദിമം
 ലഘുമയമായെന്നാലോ മണീമഞ്ജരിയായിടും
      
## അവലംബം


വർഗ്ഗം:ഭാഷാവൃത്തങ്ങൾ
ജനുവരി 24

ഗ്രിഗോറിയൻ കലണ്ടർ പ്രകാരം **ജനുവരി 24** വർഷത്തിലെ 24-ആം ദിനമാണ്. വർഷാവസാനത്തിലേക്ക് 341 ദിവസങ്ങൾ കൂടിയുണ്ട് (അധിവർഷങ്ങളിൽ 342).

## ചരിത്രസംഭവങ്ങൾ

* 1739 - പെഷവ യോദ്ധാവ് ചിംമ്നാജി അപ്പാ പോർച്ചുഗീസ് സേനകളെ പരാജയപ്പെടുത്തുകയും തരാപൂരിലെ കോട്ട പിടിച്ചടക്കുകയും ചെയ്തു.
* 1848 - കാലിഫോർണിയ ഗോൾഡ് റഷ്: സക്രാമെന്റോയ്ക്കടുത്തുള്ള സറ്റേഴ്സ് മില്ലിൽ ജെയിംസ് ഡബ്ല്യൂ മാർഷൽ സ്വർണം കണ്ടെത്തി.
* 1857 - കൽക്കത്ത സർവകലാശാല, തെക്കേ ഏഷ്യയിലെ ആദ്യത്തെ പൂർണ്ണ സർവകലാശാലയായി ഔദ്യോഗികമായി സ്ഥാപിതമായി.
* 1907 &ndash; റോബർട്ട് ബേഡൻ പവൽ ബോയ്സ് സ്കൌട്ട് സ്ഥാപിച്ചു.
* 1924 &ndash; പെട്രോഗ്രാഡിനെ ലെനിൻ‌ഗ്രാഡ് എന്നു പുനർനാമകരണം ചെയ്തു.
* 1936 &ndash; ആൽബർട്ട് സറൌട്ട് ഫ്രാൻസിന്റെ പ്രധാനമന്ത്രിയായി.
* 1939 - ചിലിയൻ ചരിത്രത്തിലെ ഏറ്റവും ഭീകരമായ ഭൂകമ്പം ചില്ലൺ തകരുകയും ഏകദേശം 28,000 ആളുകൾ കൊല്ലപ്പെടുകയും ചെയ്തു.
* 1966 &ndash; എയർ ഇന്ത്യയുടെ ബോയിൻ 707 വിമാനം ഇറ്റലി-ഫ്രാൻസ് അതിർത്തിയിലെ മോണ്ട് ബ്ലാങ്കിൽ തകർന്നു വീണു. 117 മരണം.
* 1984 &ndash; ആദ്യത്തെ ആപ്പിൾ മാക്കിന്റോഷ് വിൽപ്പനക്കെത്തി.
* 2011  മോസ്കോ ഡോമോഡഡോവോ എയർപോർട്ടിൽ ബോംബാക്രമണത്തിൽ കുറഞ്ഞത് 35 പേർ മരിക്കുകയും 180 പേർക്ക് പരിക്കേൽക്കുകയും ചെയ്തു.


## ജനനം

## മരണം
* 1991 &ndash; പി. പത്മരാജൻ (ജനുവരി 23ന് ആണ് പത്മരാജൻ അന്തരിച്ചത്)
* 2012 &ndash; സുകുമാർ അഴീക്കോട്

## മറ്റു പ്രത്യേകതകൾ

വർഗ്ഗം:ജനുവരി 24
സമമഞ്ജരി (വൃത്തം)

സമമഞ്ജരി ഒരു ഭാഷാവൃത്തമാണ്‌
## ലക്ഷണം
 മഞ്ജരിക്കുള്ള പാദം രണ്ടെന്ന പോലൊന്നുമാവുകിൽ
 സമമഞ്ജരിയെന്നത്രേ കഥിപ്പൂ വൃത്തലക്ഷണം"
## അവലംബം


വർഗ്ഗം:ഭാഷാവൃത്തങ്ങൾ
ഓമനക്കുട്ടൻ (വൃത്തം)

ഒരു ഭാഷാവൃത്തമാണ്‌ ഓമനക്കുട്ടൻ
## ലക്ഷണം
 മഞ്ജരിക്കിരുപാദത്തിൽ രണ്ടും നാലും ഗണങ്ങളിൽ
 വർണ്ണമോരോന്നൊഴിഞ്ഞെന്നാലോമനക്കുട്ടനായിടും

"ആരുവാങ്ങുമിന്നാരുവാങ്ങുമീ-യാരാമത്തിന്റെ രോമാഞ്ചം"

## അവലംബം


വിഭാഗം:ഭാഷാവൃത്തങ്ങൾ
ജെറി യാങ്

**ജെറി ചിഹ്-യുവാൻ യാങ്** (ജനനം നവംബർ 6, 1968) ഒരു തായ്‌വാൻ-അമേരിക്കൻ ശതകോടീശ്വരനും, കമ്പ്യൂട്ടർ പ്രോഗ്രാമറും ഇന്റർനെറ്റ് സംരംഭകനും വെഞ്ച്വർ ക്യാപിറ്റലിസ്റ്റുമാണ്. യാഹൂവിന്റെ സഹസ്ഥാപകനും മുൻ സിഇഒയുമാണ് അദ്ദേഹം.

2022 ഫെബ്രുവരിയിലെ കണക്കനുസരിച്ച്, യാങ്ങിന്റെ ആസ്തി 2.7 ബില്യൺ ഡോളറാണ്.
## ആദ്യകാല ജീവിതം
1968 നവംബർ 6 ന് തായ്‌വാനിലെ തായ്‌പേയിൽ യാങ് ചിഹ്-യുവാൻ എന്ന പേരിലാണ് യാങ് ജനിച്ചത്; അദ്ദേഹത്തിന്റെ അമ്മ ഇംഗ്ലീഷിലും നാടകത്തിലും പ്രൊഫസറായിരുന്നു, അദ്ദേഹത്തിന് രണ്ട് വയസ്സുള്ളപ്പോൾ പിതാവ് മരിച്ചു, യാങിന് ഒരു സഹോദരനുണ്ടായിരുന്നു. 1978-ൽ, അദ്ദേഹത്തിന്റെ അമ്മ കുടുംബത്തെ കാലിഫോർണിയയിലെ സാൻ ജോസിലേക്ക് മാറ്റി, അവിടെ അദ്ദേഹത്തിന്റെ അമ്മ മറ്റ് കുടിയേറ്റക്കാരെ ഇംഗ്ലീഷ് പഠിപ്പിക്കുമ്പോൾ അദ്ദേഹത്തിന്റെ മുത്തശ്ശിയും കൂട്ടുകുടുംബവും ആൺകുട്ടികളെ പരിപാലിച്ചു. യുഎസിലേക്ക് താമസം മാറിയതിനുശേഷം യാങ് അമേരിക്കൻ പേരായ ജെറി, അമ്മ ലില്ലി എന്ന പേരും, സഹോദരൻ കെൻ എന്ന പേരും സ്വീകരിച്ചു. അമേരിക്കയിൽ എത്തിയപ്പോൾ "ഷൂ" എന്ന ഒരു ഇംഗ്ലീഷ് വാക്ക് മാത്രമേ തനിക്ക് അറിയാമായിരുന്നുള്ളൂവെന്നും എന്നാൽ ഏകദേശം മൂന്ന് വർഷത്തിനുള്ളിൽ ഇംഗ്ലീഷിൽ പ്രാവീണ്യം നേടിയെന്നും അദ്ദേഹം പറയുന്നു.

പീഡ്‌മോണ്ട് ഹിൽസ് ഹൈസ്‌കൂളിൽ നിന്ന് ബിരുദം നേടിയ യാങ്, നാല് വർഷത്തിനുള്ളിൽ സ്റ്റാൻഫോർഡ് യൂണിവേഴ്‌സിറ്റിയിൽ നിന്ന് സയൻസ് ബിരുദവും ഇലക്ട്രിക്കൽ എഞ്ചിനീയറിംഗിൽ മാസ്റ്റർ ഓഫ് സയൻസും നേടി. അദ്ദേഹം 1989-ൽ സ്റ്റാൻഫോർഡിൽ വച്ച് ഡേവിഡ് ഫിലോയെ കണ്ടുമുട്ടി, 1992-ൽ ഇരുവരും ആറ് മാസത്തെ എക്‌സ്‌ചേഞ്ച് പ്രോഗ്രാമിനായി ജപ്പാനിലേക്ക് പോയി, അതിനിടയിൽ എക്‌സ്‌ചേഞ്ച് പ്രോഗ്രാമിന്റെ ഭാഗമായി അവിടെയുണ്ടായിരുന്ന തന്റെ ഭാവി ഭാര്യയെ അദ്ദേഹം കണ്ടുമുട്ടി.
## കരിയർ
യാങ് സ്ഥാപിച്ചത് യാഹൂ! 1994-ൽ, 2007 മുതൽ 2009 വരെ സിഇഒ ആയി സേവനമനുഷ്ഠിച്ചു. അദ്ദേഹം യാഹൂ! 2012-ൽ അദ്ദേഹം എഎംഇ ക്ലൗഡ് വെഞ്ച്വേഴ്‌സ് എന്ന പേരിൽ ഒരു വെഞ്ച്വർ ക്യാപിറ്റൽ സ്ഥാപനം ആരംഭിച്ചു, 2015-ലെ കണക്കനുസരിച്ച് നിരവധി കോർപ്പറേറ്റ് ബോർഡുകളിൽ സേവനമനുഷ്ഠിക്കുന്നു. ആക്‌സൽ പാർട്‌ണേഴ്‌സിലെ വെഞ്ച്വർ ക്യാപിറ്റലിസ്റ്റായ റോബ് സോളമന്റെ അഭിപ്രായത്തിൽ, യാങ് "ഒരു മികച്ച സ്ഥാപകനും, സുവിശേഷകനും, തന്ത്രജ്ഞനും, ഉപദേശകനുമായിരുന്നു," "ഇന്റർനെറ്റിൽ സാധ്യമായ കാര്യങ്ങൾക്കായി ഒരു ബ്ലൂപ്രിന്റ് സൃഷ്ടിച്ചു."
### 1994–2012: യാഹൂവിലുണ്ടായിരുന്ന നാളുകൾ
1994-ൽ സ്റ്റാൻഫോർഡിൽ പഠിക്കുമ്പോൾ, യാങ്ങും ഡേവിഡ് ഫിലോയും ചേർന്ന് "ജെറി ആൻഡ് ഡേവിഡ്സ് ഗൈഡ് ടു ദി വേൾഡ് വൈഡ് വെബ്" എന്ന പേരിൽ ഒരു ഇന്റർനെറ്റ് വെബ്‌സൈറ്റ് സൃഷ്ടിച്ചു, അതിൽ മറ്റ് വെബ്‌സൈറ്റുകളുടെ ഒരു ഡയറക്‌ടറി ഉൾപ്പെടുന്നു. ജനപ്രീതി വർദ്ധിച്ചതോടെ അവർ അതിനെ "യാഹൂ! ഇങ്ക്." എന്ന് പുനർനാമകരണം ചെയ്തു. യാഹൂ! 1994 അവസാനത്തോടെ ഏകദേശം 100,000 സന്ദർശകരെ ലഭിച്ചു. 1995 ഏപ്രിലിൽ, യാഹൂവിന് സെക്വോയ ക്യാപിറ്റലിൽ നിന്ന് $2 മില്യൺ നിക്ഷേപം ലഭിച്ചു, ടിം കൂഗലിനെ സിഇഒ ആയി നിയമിച്ചു, യാങ്ങിനെയും ഫിലോയെയും "ചീഫ് യാഹൂ" ആയി നിയമിച്ചു. യാഹൂ! 1995 ലെ വീഴ്ചയിൽ റോയിട്ടേഴ്‌സിൽ നിന്നും സോഫ്റ്റ്‌ബാങ്കിൽ നിന്നും രണ്ടാം റൗണ്ട് ഫണ്ടിംഗ് ലഭിച്ചു. 1996 ഏപ്രിലിൽ 49 ജീവനക്കാരുമായി ഇത് പബ്ളിക്കായി മാറി. 1999-ൽ, എംഐടി ടെക്‌നോളജി റിവ്യൂ ടിആർ100-ൽ 35 വയസ്സിൽ താഴെയുള്ള ലോകത്തിലെ ഏറ്റവും മികച്ച 100 കണ്ടുപിടുത്തക്കാരിൽ ഒരാളായി യാങ് തിരഞ്ഞെടുക്കപ്പെട്ടു. ഡോട്ട്-കോം ബബിൾ തകർച്ചയ്ക്ക് ശേഷം ടിം കൂഗിളിന് പകരം സിഇഒ ആയി മാറിയ ടെറി സെമൽ, 2007 വരെ സേവനമനുഷ്ഠിച്ചു, ഗൂഗിളിന്റെ ഉയർച്ച മൂലം അദ്ദേഹത്തെ പുറത്താക്കുകയും യാങ്ങിനെ ഇടക്കാല സിഇഒ ആയി നിയമിക്കുകയും ചെയ്തു.

## ഇവയും കാണുക
വിവരസാങ്കേതികരംഗത്തെ പ്രശസ്തരുടെ പട്ടിക

## അവലംബം

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:സംരംഭകർ
വർഗ്ഗം:1968-ൽ ജനിച്ചവർ
ലാറി വാൾ

പ്രശസ്തനായ കമ്പ്യൂട്ടർ പ്രോഗ്രാമറും,എഴുത്തുകാരനുമാണ്‌ **ലാറി വാൾ**(1954 സെപ്റ്റംബർ 27 ന് ജനനം) (ജനനം:സെപ്റ്റംബർ 27 1954).1987 -ൽ  നിർമ്മിച്ച പേൾ എന്ന പ്രോഗ്രാമിങ്ങ് ഭാഷയാണ് ഇദ്ദേഹത്തെ ലോകപ്രശസ്തനാക്കിയത്.
## സ്വകാര്യ ജീവിതം
1976 ൽ സിയാറ്റിൽ പസഫിക് യൂണിവേഴ്സിറ്റിയിൽ ഉന്നത വിദ്യാഭ്യാസം ആരംഭിക്കുന്നതിനുമുമ്പ് ലോസ് ഏഞ്ചൽസിലും പിന്നീട് വാഷിംഗ്ടണിലെ ബ്രെമെർട്ടണിലും വാൾ വളർന്നു, രസതന്ത്രത്തിലും സംഗീതത്തിലും പ്രീ-മെഡിസിനിലും ബിരുദം നേടി. ബിരുദം നേടുന്നതിന് മുമ്പ് സർവകലാശാലയുടെ കമ്പ്യൂട്ടിംഗ് സെന്ററിൽ പ്രവർത്തിച്ചുകൊണ്ട് വർഷങ്ങളളോം ഇടവേള നൽകി.

ബെർക്ക്‌ലിയിലെ കാലിഫോർണിയ യൂണിവേഴ്‌സിറ്റിയിലെ ഗ്രാജ്വേറ്റ് സ്‌കൂളിൽ പഠിക്കുമ്പോൾ, വാളും ഭാര്യയും ഭാഷാശാസ്ത്രം പഠിക്കുന്നത്, ഒരുപക്ഷേ ആഫ്രിക്കയിൽ, ഒരു എഴുതപ്പെടാത്ത ഭാഷ കണ്ടെത്തി അതിനായി ഒരു എഴുത്ത് സംവിധാനം ഉണ്ടാക്കുക എന്ന ഉദ്ദേശത്തോടെയായിരുന്നു. പിന്നീട് അവർ ഈ പുതിയ എഴുത്ത് സമ്പ്രദായം ഉപയോഗിച്ച് വിവിധ ഗ്രന്ഥങ്ങൾ ഭാഷയിലേക്ക് വിവർത്തനം ചെയ്യും, അവയിൽ ബൈബിളും.ആരോഗ്യപരമായ കാരണങ്ങളാൽ ഈ പദ്ധതികൾ റദ്ദാക്കുകയും അവർ യുണൈറ്റഡ് സ്റ്റേറ്റ്സിൽ തന്നെ തുടരുകയും ചെയ്തു, പകരം വാൾ ബിരുദാനന്തര ബിരുദം നേടിയ ശേഷം നാസ ജെറ്റ് പ്രൊപ്പൽഷൻ ലബോറട്ടറിയിൽ ചേർന്നു.
## ഇവയും കാണുക
*വിവരസാങ്കേതികരംഗത്തെ പ്രശസ്തരുടെ പട്ടിക
* List of computer scientists
* List of programmers

## അവലംബം

## കൂടുതൽ വായനയ്ക്ക്
* Slightly Skeptical View on Larry Wall and Perl (Softpanorama Larry Wall's page) 
* ''Perl, the first Postmodern Language''

### State of the Onion keynotes

* 1997 
* 1998 
* 1999 
* 2000 
* 2001 
* 2002  
* 2003 
* 2004
* 2005 
* 2006 
* 2007

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1954-ൽ ജനിച്ചവർ
വയലാർ (വിവക്ഷകൾ)

**വയലാർ** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
* വയലാർ - ആലപ്പുഴ ജില്ലയിലെ ഒരു ഗ്രാമം.
* വയലാർ രാമവർമ്മ - കവി, ഗാനരചയിതാവ്.
* വയലാർ പുരസ്കാരം
ഹൊവാർഡ് ഐക്കൺ

thumb|right|200px|ഹാർവാർഡ് മാർക്ക് I / ഐബിഎം എഎസ്സിസി(ASCC), ഇടത് വശത്ത്.
**ഹൊവാർഡ് ഹാത്‌വേ ഐക്കൺ** (ജനനം:1900 മരണം: 1973 )ഒരു അമേരിക്കൻ ഭൗതികശാസ്ത്രജ്ഞനും കമ്പ്യൂട്ടിംഗിന്റെ തുടക്കക്കാരനുമായിരുന്നു, ഐബി‌എമ്മിന്റെ ആദ്യകാല കമ്പ്യൂട്ടറുകളിൽ ഒന്നായ മാർക്ക്-I ന്റെ സ്രഷ്ടാവാണ്. സങ്കീർണമായ കണക്ക് കൂട്ടലുകൾ നടത്താനുള്ള ഓട്ടോമാറ്റിക് സ്വീകൻസ് കണ്ട്രോൾഡ് കാൽകുലേറ്റർ എന്ന ഒരു യന്ത്രം വികസിപ്പിച്ചു. മാർക്ക്-I എന്ന പേരിലാണ് ഇത് പിന്നീട് അറിയപ്പെട്ടത്. കമ്പ്യൂട്ടർ സയൻസിൽ ഹാർവാർഡിൽ ലോകത്തെ ആദ്യത്തെ അക്കാഡമിക് പ്രോഗ്രാമിന് തുടക്കം കുറിച്ചതും ഐക്കണാണ്.
## ജീവചരിത്രം
ഐക്കൺ വിസ്കോൺസിൻ-മാഡിസൺ സർവകലാശാലയിൽ പഠിക്കുകയും പിന്നീട് 1939 ൽ ഹാർവാർഡ് സർവകലാശാലയിൽ ഭൗതികശാസ്ത്രത്തിൽ പിഎച്ച്ഡി നേടുകയും ചെയ്തു.ഈ സമയത്ത്, സംഖ്യാപരമായി മാത്രം പരിഹരിക്കാൻ സാധിക്കുന്ന ഡിഫറൻഷ്യൽ സമവാക്യങ്ങൾ അദ്ദേഹം കണ്ടെത്തി. ചാൾസ് ബാബേജിന്റെ ഡിഫറൻസ് എഞ്ചിനിൽ നിന്ന് പ്രചോദനം ഉൾക്കൊണ്ട്, ഒരു ഇലക്ട്രോ-മെക്കാനിക്കൽ കമ്പ്യൂട്ടിംഗ് ഉപകരണം അദ്ദേഹം വിഭാവനം ചെയ്തു. ഈ കമ്പ്യൂട്ടറിനെ ആദ്യം എ‌എസ്‌സി‌സി (ഓട്ടോമാറ്റിക് സീക്വൻസ് കൺട്രോൾഡ് കാൽക്കുലേറ്റർ) എന്ന് വിളിക്കുകയും പിന്നീട് ഹാർവാർഡ് മാർക്ക് I എന്ന് പുനർനാമകരണം ചെയ്യുകയും ചെയ്തു. ഐ‌ബി‌എമ്മിൽ നിന്നുള്ള എഞ്ചിനീയറിംഗ്, നിർമ്മാണം, ധനസഹായം എന്നിവ ഉപയോഗിച്ച് യന്ത്രം 1944 ഫെബ്രുവരിയിൽ ഹാർവാഡിൽ പൂർത്തിയാക്കി ഇൻസ്റ്റാൾ ചെയ്തു. റിച്ചാർഡ് മിൽട്ടൺ ബ്ലോച്ച്, റോബർട്ട് കാമ്പ്‌ബെൽ, ഗ്രേസ് ഹോപ്പർ എന്നിവർ പിന്നീട് പ്രോഗ്രാമർമാരായി ഈ പദ്ധതിയിൽ ചേർന്നു.1947 ൽ ഹാർവാർഡ് മാർക്ക് II കമ്പ്യൂട്ടറിൽ ഐക്കൺ തന്റെ ജോലി പൂർത്തിയാക്കി. മാർക്ക് മൂന്നാമത്തെയും ഹാർവാർഡ് മാർക്ക് നാലിന്റെ(Mark IV)പ്രവർത്തനങ്ങൾ അദ്ദേഹം തുടർന്നു. മാർക്ക് III ചില ഇലക്ട്രോണിക് ഘടകങ്ങൾ ഉപയോഗിച്ചു, മാർക്ക് IV എല്ലാം ഇലക്ട്രോണിക് ആയിരുന്നു. മാർക്ക് III, മാർക്ക് IV എന്നിവ മാഗ്നറ്റിക് ഡ്രം മെമ്മറിയും കൂടാതെ മാർക്ക് IV മാഗ്നറ്റിക് കോർ മെമ്മറി കൂടി ഉൾപ്പെടുത്തി.

വെയ്ൻ സ്റ്റേറ്റിലെ വിസ്കോൺസിൻ സർവ്വകലാശാലയിലും ഡാർംസ്റ്റാഡിലെ ടെക്നിഷ് ഹോച്ച്ഷൂളിലും ഐക്കൺ ഓണററി ബിരുദം നേടി. 1947 ൽ അമേരിക്കൻ അക്കാദമി ഓഫ് ആർട്സ് ആൻഡ് സയൻസസിന്റെ ഫെലോ ആയി തിരഞ്ഞെടുക്കപ്പെട്ടു. 1958 ൽ യൂണിവേഴ്സിറ്റി ഓഫ് വിസ്കോൺസിൻ-മാഡിസൺ കോളേജ് ഓഫ് എഞ്ചിനീയറിംഗ് എഞ്ചിനീയേഴ്സ് ഡേ അവാർഡ്, 1964 ൽ ഹാരി എച്ച്. ഗൂഡ് മെമ്മോറിയൽ അവാർഡ്, 1965 ൽ അമേരിക്കൻ അക്കാദമി ഓഫ് അച്ചീവ്‌മെന്റിന്റെ ഗോൾഡൻ പ്ലേറ്റ് അവാർഡ്, 1964 ൽ ജോൺ പ്രൈസ് വെതറിൻ മെഡലും 1970 ൽ ഐ‌ഇ‌ഇഇ (ഇൻസ്റ്റിറ്റ്യൂട്ട് ഓഫ് ഇലക്ട്രിക്കൽ ആൻഡ് ഇലക്ട്രോണിക്സ് എഞ്ചിനീയേഴ്സ്) എഡിസൺ മെഡലും നേടി. "പയനിയറിംഗ് സംഭാവനകളിലൂടെ ഒരു മികച്ച കരിയറിനായി വലിയ തോതിലുള്ള ഡിജിറ്റൽ കമ്പ്യൂട്ടറുകളുടെ വികസനത്തിനും പ്രയോഗത്തിനും ഡിജിറ്റൽ കമ്പ്യൂട്ടർ മേഖലയിലെ വിദ്യാഭ്യാസത്തിനുള്ള പ്രധാന സംഭാവനകളും നൽകി"

## അവലംബം
## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക

വർഗ്ഗം:1900-ൽ ജനിച്ചവർ
തോമസ് വാട്സൺ സീനിയർ

**തോമസ് വാട്സൺ സീനിയർ** (ജനനം:1874 മരണം:1956 )ഇൻറർനാഷണൽ ബിസിനസ് മെഷീൻസ് (IBM)  എന്ന ലോക പ്രശസ്ത കമ്പ്യൂട്ടർ കമ്പനിയുടെ സ്ഥാപകൻ എന്ന നിലയിലും ആദ്യകാല കമ്പ്യൂട്ടർ നിർമ്മാണ ശ്രമങ്ങൾക്ക് നൽകിയ പിന്തുണയുടെ പേരിലുമാണ് കമ്പ്യൂട്ടർ ലോകത്ത് അനശ്വരനായത്.1914 മുതൽ 1956 വരെ കമ്പനിയുടെ വളർച്ച ഒരു അന്താരാഷ്ട്ര ശക്തിയായി അദ്ദേഹം നിരീക്ഷിച്ചു. ജോൺ ഹെൻ‌റി പാറ്റേഴ്സണിന്റെ എൻ‌സി‌ആർ‌ പരിശീലനത്തിൽ നിന്ന് വാട്സൺ ഐ‌ബി‌എമ്മിന്റെ മാനേജ്മെൻറ് ശൈലിയും കോർപ്പറേറ്റ് സംസ്കാരവും വികസിപ്പിച്ചു. പ്രധാനമായും പഞ്ച് ചെയ്ത കാർഡ് ടാബുലേറ്റിംഗ് മെഷീനുകളെ അടിസ്ഥാനമാക്കി അദ്ദേഹം കമ്പനിയെ വളരെ ഫലപ്രദമായ വിൽപ്പന സ്ഥാപനമാക്കി മാറ്റി. ഒരു പ്രമുഖ സ്വയം നിർമ്മിത വ്യവസായി, [4] അക്കാലത്തെ ഏറ്റവും ധനികരിൽ ഒരാളായ അദ്ദേഹം 1956 ൽ മരിക്കുമ്പോൾ ലോകത്തിലെ ഏറ്റവും വലിയ സെയിൽസ്മാൻ എന്ന് വിളിക്കപ്പെട്ടു., ഐ.ബി.എമ്മിൻറെ പ്രശസ്തമായ 'THINK' എന്ന ബ്രാൻഡ് ഇമേജ് NCR ൽ വെച്ച് വാട്സൺ നടപ്പാക്കിയ പദ്ധതിയുടെ തുടർച്ചയായിരുന്നു. ഹെർമൻ ഹോളരിത് സ്ഥാപിച്ച CTR കമ്പനിയുടെ പ്രസിഡൻറായി ജോലിക്ക് ചേർന്നു.
## ആദ്യകാല ജീവിതവും കരിയറും
ന്യൂയോർക്കിലെ ക്യാമ്പ്‌ബെല്ലിലാണ് തോമസ് ജെ. വാട്സൺ ജനിച്ചത്, തോമസിന്റെയും ജെയ്ൻ ഫുൾട്ടൺ വൈറ്റ് വാട്സന്റെയും ഏക മകനായിരുന്നു. ജെന്നി, എഫി, ലൂവ, എമ്മ എന്നിവരായിരുന്നു അദ്ദേഹത്തിന്റെ മൂത്ത സഹോദരങ്ങൾ. ന്യൂയോർക്കിലെ സതേൺ ടയർ മേഖലയിലുള്ള കോർണിംഗിന് ഏതാനും മൈൽ പടിഞ്ഞാറ് പെയിന്റഡ് പോസ്റ്റിന് സമീപം സ്ഥിതിചെയ്യുന്ന  തടി ബിസിനസ്സ് പിതാവ് വളർത്തിയെടുത്തു.. ന്യൂയോർക്കിലെ ഈസ്റ്റ് കാമ്പ്‌ബെല്ലിലെ ഫാമിലി ഫാമിൽ ജോലി ചെയ്തിരുന്ന തോമസ് 1870 കളുടെ അവസാനത്തിൽ ഡിസ്ട്രിക്റ്റ് സ്കൂൾ നമ്പർ അഞ്ചിൽ ചേർന്നു.  വാട്ട്സൺ കൗമാരപ്രായത്തിൽ ന്യൂയോർക്കിലെ അഡിസൺ ഇൻ അഡിസൺ അക്കാദമിയിൽ ചേർന്നു.

തന്റെ ആദ്യ ജോലിയായ അധ്യാപനം ഒരു ദിവസത്തിനുശേഷം ഉപേക്ഷിച്ച വാട്‌സൺ ന്യൂയോർക്കിലെ എൽമിറയിലുള്ള മില്ലർ സ്‌കൂൾ ഓഫ് കൊമേഴ്‌സിൽ അക്കൗണ്ടിംഗിലും ബിസിനസ്സിലും ഒരു വർഷത്തെ കോഴ്‌സ് എടുത്തു. 1891-ൽ അദ്ദേഹം സ്കൂൾ വിട്ടു, പെയിന്റ് പോസ്റ്റിലെ ക്ലാരൻസ് റിസ്‌ലിയുടെ മാർക്കറ്റിൽ ബുക്ക് കീപ്പറായി ആഴ്ചയിൽ 6 ഡോളർ എന്ന നിരക്കിൽ ജോലി ചെയ്തു. ഒരു വർഷത്തിനുശേഷം, വാട്‌സന്റെ ആദ്യ സെയിൽസ് ജോലിയായ വില്യം ബ്രോൺസന്റെ പ്രാദേശിക ഹാർഡ്‌വെയർ സ്റ്റോറിനായി ഫാമുകൾക്ക് ചുറ്റും ഓർഗൻസും പിയാനോകളും വിൽക്കുന്ന ജോർജ്ജ് കോൺവെൽ എന്ന ട്രാവലിംഗ് സെയിൽസ്‌മാനിൽ ചേർന്നു. കോൺവെൽ പോയപ്പോൾ, വാട്സൺ ഒറ്റയ്ക്ക് തുടർന്നു, ആഴ്ചയിൽ 10 ഡോളർ വീതം സമ്പാദിച്ചു. രണ്ട് വർഷത്തിന് ശേഷം, കമ്മീഷനടിസ്ഥാനത്തിൽ ജോലി ചെയ്താൽ ആഴ്ചയിൽ 70 ഡോളർ സമ്പാദിക്കാമെന്ന് അദ്ദേഹം മനസ്സിലാക്കി. ഇത് മനസ്സിലാക്കിയ അദ്ദേഹത്തിന് രോഷം കാരണം അദ്ദേഹം അത് ഉപേക്ഷിച്ച് തന്റെ പരിചിതമായ ചുറ്റുപാടിൽ നിന്ന് മാറി ബഫലോയിലെ മെട്രോപോളിസിലേക്ക് മാറി.
## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക

## അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:സംരംഭകർ
വർഗ്ഗം:1874-ൽ ജനിച്ചവർ
ഡേവിഡ് ഫിലോ

**ഡേവിഡ് റോബർട്ട് ഫിലോ** (ജനനം ഏപ്രിൽ 20, 1966) പ്രമുഖ സെർച്ച് എഞ്ചിൻ ആയ യാഹൂവിന്റെ സഹസ്ഥാപകരിലൊരാളാണ് ജെറി യാങ്ങിനൊപ്പം ഡേവിഡ് ഫിലോ. ലോകത്തെ ഏറ്റവും പ്രധാനപ്പെട്ട ഇൻറർനെറ്റ് മാധ്യമ കമ്പനികളിലൊന്നാണ് യാഹൂ. 
ഗൂഗിൾ കഴിഞ്ഞാൽ ഏറ്റവുമധികം ഉപയോഗിക്കപ്പെടുന്ന സെർച്ച് എഞ്ചിനും യാഹൂ തന്നെയാണ്. സി പ്രോഗ്രാമിംഗ് ഭാഷയിൽ എഴുതിയ അദ്ദേഹത്തിന്റെ ഫിലോ സെർവർ പ്രോഗ്രാം, വേരിയബിൾ വെബ് പേജുകൾ ചലനാത്മകമായി നിലനിർത്താൻ ഉപയോഗിക്കുന്ന സെർവർ സൈഡ് സോഫ്റ്റ്‌വെയർ ആയിരുന്നു, യാഹൂ! വെബ്‌സൈറ്റിന്റെ ആദ്യകാല പതിപ്പുകൾ സന്ദർശിക്കുമ്പോൾ ഫിലോ സെർവർ പേജായിരുന്നു വന്നിരുന്നത്. ഇപ്പോൾ യാഹൂ പിഎച്ച്പി സാങ്കേതിക വിദ്യയാണ് ഉപയോഗിക്കുന്നത്.
## ആദ്യകാല ജീവിതം
ഫിലോ ട്യൂലെൻ യൂണിവേഴ്സിറ്റിയിൽ നിന്ന് കമ്പ്യൂട്ടർ എഞ്ചിനീയറിംഗിൽ ബി.എസ്. ബിരുദം (ഡീൻസ് ഓണർ സ്കോളർഷിപ്പിലൂടെ) നേടി. കൂടാതെ 1990-ൽ സ്റ്റാൻഫോർഡ് സർവകലാശാലയിൽ നിന്ന് എം.എസ്. ബിരുദാനന്തര ബിരുദം നേടി.
## കരിയർ
1994 ഫെബ്രുവരിയിൽ, അദ്ദേഹം ജെറി യാങ്ങുമായി സഹകരിച്ച് "ജെറി ആൻഡ് ഡേവിഡ്സ് ഗൈഡ് ടു ദി വേൾഡ് വൈഡ് വെബ്" എന്ന പേരിൽ ഒരു ഇന്റർനെറ്റ് വെബ്‌സൈറ്റ് സൃഷ്ടിച്ചു, അതിൽ മറ്റ് വെബ്‌സൈറ്റുകളുടെ ഒരു ഡയറക്‌ടറി ഉൾപ്പെടുന്നു. അതിന്റെ പേര് "യാഹൂ!" (ഒരു ആശ്ചര്യ ചിഹ്നം ഉപയോഗിക്കുന്നു)എന്നാണ് ഇത് വളരെ ജനപ്രിയമായി മാറി, ഫിലോയും യാങ്ങും യാഹുവിന്റെ ബിസിനസ്സ് സാധ്യതകൾ മനസ്സിലാക്കി.

യാഹൂ! വിവിധ ഓൺലൈൻ പ്രവർത്തനങ്ങൾക്കായി വിപുലമായ ഉൽപ്പന്നങ്ങളും സേവനങ്ങളും നൽകുന്ന ഒരു വെബ് ഡയറക്‌ടറിയുള്ള ഒരു വെബ് പോർട്ടലായാണ് ആരംഭിച്ചത്. 1990-കളിലെ ഇന്റർനെറ്റ് കാലഘട്ടത്തിന്റെ തുടക്കത്തിലുള്ള കമ്പനിയാണ് യാഹൂ. ഇത് ഇപ്പോഴും മുൻനിര ഇന്റർനെറ്റ് ബ്രാൻഡുകളിലൊന്നാണ്, ടെലികമ്മ്യൂണിക്കേഷൻ സ്ഥാപനങ്ങളുമായുള്ള പങ്കാളിത്തം കാരണം, ഇന്റർനെറ്റിൽ ഏറ്റവുമധികം ആളുകൾ സന്ദർശിക്കുന്ന വെബ്‌സൈറ്റുകളിൽ ഒന്നാണിത്.
## സ്വകാര്യ ജീവിതം
ഫോട്ടോഗ്രാഫറും അധ്യാപികയുമായ ഏഞ്ചല ബ്യൂണിംഗിനെയാണ് ഫിലോ വിവാഹം കഴിച്ചത്. അവർക്ക് ഒരു കുട്ടിയുണ്ട്, കാലിഫോർണിയയിലെ പാലോ ആൾട്ടോയിലാണ് താമസിക്കുന്നത്.

2005-ൽ അദ്ദേഹം പഠിച്ച യൂണിവേഴ്സിറ്റിയായ ടുലെയ്ൻ യൂണിവേഴ്‌സിറ്റിക്ക് അതിന്റെ സ്‌കൂൾ ഓഫ് എഞ്ചിനീയറിംഗിൽ ഉപയോഗിക്കുന്നതിനായി $30 മില്യൺ നൽകി.

2019 സെപ്തംബർ വരെ, ഫോർബ്സ് ഫിലോയുടെ മൂല്യം $4.3 ബില്യൺ ആണെന്ന് കണക്കാക്കി, അദ്ദേഹത്തെ ലോകത്തിലെ 379-ാമത്തെ ധനികനായ വ്യക്തിയായി തിരഞ്ഞെടുത്തു.

## ഇവയും കാണുക
വിവരസാങ്കേതികരംഗത്തെ പ്രശസ്തരുടെ പട്ടിക
## അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:സംരംഭകർ
വർഗ്ഗം:1966-ൽ ജനിച്ചവർ
ചീര

ഇലക്കറികളായി ഉപയോഗിച്ചുവരുന്ന പലതരം കുറ്റിച്ചെടികളെ പൊതുവേ വിളിക്കുന്ന പേരാണ് **ചീര**. പല തരത്തിലുള്ള ചീരകൾ ഭക്ഷണമായും ഔഷധമായും ഉപയോഗിക്കുന്നു. 

## വിവിധയിനം ചീരകൾ
* **പെരുഞ്ചീര** (ചില്ലി) *Aripolisis*, Purple goose foot. 
* **ചെറുചീര** (പറമ്പുചീര, ചാണച്ചീര, തണ്ഡുലീയം, പുനർമ്മുരിങ്ങ)
* **കുപ്പച്ചീര** (വാസ്തൂകം, വാസ്തുച്ചീര, ചക്രവർത്തിച്ചീര) *Amaranthus viridis*, Green Amaranth, എന്ന ആംഗലേയ നാമം. ഗൌഡവാസ്തൂകം എന്ന സംസ്കൃതനാമം.
* **[[മുള്ളൻ ചീര]]** *Amaranthus spinosus*, Prickly Amaranth. 
* **ചെഞ്ചീര** (പാലക്യ, പാലംക്യ, നെയ്ച്ചീര) ***S. oleracea*** എന്ന് ലത്തീൻ നാമം, Common spinach എന്ന് ആംഗലേയ നാമം.
* **പാലംക്യശാഖ** *Beta vulgaris* എന്ന ലത്തീൻ നാമം, *Garden beet, Common beet* എന്ന ആംഗലേയ നാമം. പ്രകൃത്യാ മദ്ധ്യധരണ്യാഴിയുടെ സമീപത്ത് ഉണ്ടാകുന്ന ഇതിൽ വെളുത്തതെന്നും ചുവന്നതെന്നും രണ്ട് വകഭേദങ്ങളുണ്ട്. അമേരിക്കയിലും യൂറോപ്പിലും ഇന്ത്യയിലും കൃഷി ചെയ്തുവരുന്നു.
* **[[പാലക്]]**. ഉത്തരേന്ത്യൻ ചീര. പാകം ചെയ്ത് ഭക്ഷിക്കാവുന്നതും, പച്ചക്കറി ഇനത്തിൽ പെടുന്നതുമായ ഒരു സസ്യമാണ് പാലക് എന്ന് പറയുന്നത്. ഉത്തരേന്ത്യൻ ഡിഷുകളിലെ പ്രധാന ഇനമാണ്. 
* **വളശച്ചീര** (ഉപോദകാ) *Basella alba*(വെളുപ്പ്), *B. rubra*(ചുവപ്പ്), *B. lucida*(ക്ഷുദ്ര ഉപേദകാ),* B. cordifolia* (വനജ‌ഉപേദകാ) എന്ന് ശാസ്ത്രനാമങ്ങൾ. ഇവ കൂടാതെ മൂലപോതികാ എന്നൊരു തരവും ദുർലഭമായി കാണുന്നു.  *Indian spinach, Malabar night shade* എന്ന ആംഗലേയ നാമങ്ങൾ.
:* **കളംബീ** എന്ന പേരിലറിയപ്പെടുന്ന വലിയ വളശച്ചീരയ്ക്ക് *Ipomia aquatica* എന്ന് ശാസ്ത്രനാമം.
:* **കാട്ടുവളശച്ചീര** *Briophyllum calcinum* എന്നൊരു ഇനത്തെപ്പറ്റിയും അഷ്ടാംഗഹൃദയത്തിൽ പ്രതിപാദിച്ചിട്ടുണ്ട്
* **നീർച്ചീര** (ചുച്ചു, ചഞ്ചു) *Corchorus acutangularis* എന്ന് ശാസ്ത്രനാമം. സാധാ‍രണം, ചെറിയത്, വലിയത് എന്ന് മൂന്നു തരമുണ്ട്.
* **[[മധുരച്ചീര]]** (മാർഷം, മാരിഷം) *Amaranthus oleraceus, A. tricolor*, വെളുത്തതും ചുവന്നതും എന്ന് രണ്ടു തരമുണ്ട്.
* **തോട്ടച്ചീര** (യവശാകം, തോട്ടക്കൂര, ക്ഷേത്രവാസ്തൂകം) *Amaranthus gangeticus*, Country green.
* **[[ഉപ്പുചീര]]** (ലോണീകം, ഉപ്പൂറ്റി, പരപ്പുക്കീരൈ, ഉപ്പുക്കീരൈ) *Portulaca oleracea*, Common Indian parselane. ഉപ്പുചീര വലുതെന്നും(ബൃഹല്ലോണി, രാജഘോളികാ) ചെറുതെന്നും(ക്ഷുദ്രലോണി) രണ്ട് തരമുണ്ട്.
* **ചായ മൻസ**.  മായൻ ചീര, മെക്സിക്കൻ ചീര, മരച്ചീര എന്നുള്ള പല പേരുകളിൽ അറിയപ്പെടുന്ന  ചായ മൻസ(Cnidoscolus aconitifolius) പോഷക ഔഷധ ഗുണങ്ങളിൽ മറ്റെല്ലാ ചീരയിനങ്ങളെയും കടത്തിവെട്ടുന്നുന്നതാണ്. മധ്യ അമേരിക്കയിലെ ബെലിസ് എന്ന രാജ്യത്ത്‌ ഉത്ഭവിച്ചുവെന്നു കരുതപ്പെടുന്ന ഈ ചീരയിനം മായൻ വിഭാഗക്കാരുടെ പാരമ്പര്യ ചികിത്സാരീതികളിലെ പ്രധാന ഔഷധം കൂടിയാണ്. സാധാരണ പച്ച ഇലക്കറികളിലുള്ളതിനെക്കാൾ മൂന്നിരട്ടിയോളം പോക്ഷകമൂല്യങ്ങൾ അടങ്ങിയിട്ടുണ്ടെന്നുള്ളതാണ് ചായ മൻസയെ മറ്റുള്ളവയിൽ നിന്നും വ്യത്യസ്തമാക്കുന്നത്. കേരളത്തിൽ നന്നായി വളരുന്ന ഒരു ചീരയിനമാണ്.

## അവലംബം

https://www.krishipadam.com/cheera/
* *അഷ്ടാംഗഹൃദയം* (വിവ., വ്യാ. വി.എം. കുട്ടികൃഷ്ണമേനോൻ), സാംസ്കാരിക വകുപ്പ്, കേരള സർക്കാർ ISBN 81-86365-06-0

വർഗ്ഗം:പച്ചക്കറികൾ
വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വർഗ്ഗം:പാചകം ചെയ്യാവുന്ന ഭാഗങ്ങളുള്ള സസ്യങ്ങൾ
വഴുതന

ആഹാരയോഗ്യമായതും “സൊളാനേസീ” (Solanaceae) കുടുംബത്തിൽ പെട്ടതുമായ സസ്യമാണ്  **വഴുതന**. “സൊളാനം മെലോൻജീന” (Solanum melongena) എന്നാണ് വഴുതനയുടെ ശാസ്ത്രീയ നാമം. ഇംഗ്ലീഷിൽ ബ്രിഞ്‌ജാൾ (Brinjal) / എഗ്ഗ് പ്ലാന്റ് (Egg plant) / ഓബർജിൻ (Aubergine) എന്നു പറയുന്നു.

പ്രധാനമായും ഇത് വേവിച്ച് ഭക്ഷണമായി ഉപയോഗിക്കുന്നു. പോഷക സമൃദ്ധവും ആരോഗ്യകരവുമായ ഒരു പച്ചക്കറി ആണിത്. ഫൈബർ, വിറ്റാമിൻ സി, ഫോളേറ്റ്, പൊട്ടാസ്യം, മംഗനീസ്, നിരോക്സീകാരികൾ തുടങ്ങിയവ ഇതിൽ അടങ്ങിയിരിക്കുന്നു. 

ഒരു വാർഷിക വിളയായിട്ടാണ് ഇത് സാധാരണ കൃഷിചെയ്യുന്നത്. സാധാരണഗതിയിൽ ഇത് 40 മുതൽ 150&nbsp;സെന്റീമീറ്റർ (16 to 57 ഇഞ്ച്) ഉയരത്തിൽ വളരുന്നു. ഇതിന്റെ ഇലകൾക്ക് 10 മുതൽ 20&nbsp;സെന്റീമീറ്റർ (4–8&nbsp;ഇഞ്ച്) വരെ നീളവും 5 മുതൽ 10&nbsp;സെന്റീമീറ്റർ (2–4 ഇഞ്ച്) വരെ വീതിയുമുള്ളതാണ്. സെമിവൈൽഡ് വിഭാഗത്തിൽ പെട്ടവ അല്പം കൂടുതൽ വളരുന്നവയാണ്. ഇത് 225&nbsp;സെന്റീമീറ്റർ (7&nbsp;അടി)  ഉയരത്തിലും ഇലകൾ  30&nbsp;സെന്റീമീറ്റർ (12 ഇഞ്ച്) മുകളിൽ നീളമുള്ളവയും 15&nbsp;സെന്റീമീറ്റർ (6 ഇഞ്ച്) വരെ വീതിയുള്ളവയുമാണ്. ഇതിന്റെ പൂക്കൾ വെളുപ്പ് അല്ലെങ്കിൽ പർപ്പിൾ നിറത്തിലുള്ളതും  പഴം വളരെ മാംസളമായതുമാണ്.

## പ്രാദേശിക നാമങ്ങൾ
തമിഴിലും, കേരളത്തിൽ ചിലയിടത്തും  "കത്തിരിക്ക" എന്നു പറയുന്നു. മദ്ധ്യകേരളത്തിൽ നീളത്തിൽ ഉള്ളവയെ **'വഴുതനങ്ങ**' എന്നും ഗോളാകൃതിയിലുള്ളവയെ  **'കത്തിരിക്ക** (**കത്രിക്ക**)' എന്നും വിളിക്കുന്നു. ഇന്ത്യയും ശ്രീലങ്കയും ആണ് ഇതിന്റെ ജന്മദേശങ്ങൾ. വഴുതന ചെടികളുടെ കായ്കൾക്ക് കോഴിമുട്ടയോട് സാമ്യമുള്ളതിനാൽ **മുട്ടച്ചെടി** എന്നും ഇത് അറിയപ്പെടുന്നു.

## ചിത്രശാല‍


പ്രമാണം:Egg Plant - വഴുതന വഴുതനങ്ങ 02.JPG|വഴുതനങ്ങ ഛേദിച്ചത്
File:Brinjal in Thiruvananthapuram (13087).jpg|thumb|പച്ചയും വയലറ്റും 
പ്രമാണം:വഴുതനയുടെ പൂവ്.jpg|വഴുതനയുടെ പൂവ് 
പ്രമാണം:Brinjal barbecue.jpg|കനലിൽ ചുടുന്നതിന് തയ്യാറായിരിക്കുന്ന വഴുതനങ്ങകൾ


## അവലംബം

## പുറത്തേക്കുള്ള കണ്ണികൾ

*Growing eggplant in your garden
*Aubergine : Plants for a Future database
*''Solanum melongena'' L. on Solanaceae Source: Images, specimens and a full list of scientific synonyms previously used to refer to the eggplant.
*Eggplant's Nutritional Values  Eggplant nutritional values and best ways to consume

വർഗ്ഗം:പച്ചക്കറികൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:ഇന്ത്യയിൽ ഉത്ഭവിച്ച സസ്യവിളകൾ
വർഗ്ഗം:മാലിദ്വീപിലെ സസ്യജാലം
വർഗ്ഗം:ഉഷ്ണമേഖലാ ഫലങ്ങൾ
വർഗ്ഗം:മെഡിറ്ററേനിയൻ സസ്യങ്ങൾ
വർഗ്ഗം:സൊളാനേസീ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
പഴുതാര

ആർത്രോപോഡ് ഫൈലത്തിലെ ഒരു ജന്തുവാണ് **പഴുതാര**. പല സ്ഥലങ്ങളിൽ ചാക്കാണി, ചെതുമ്പൂരൻ, കരിങ്കണ്ണി കണ്ണൂരിൽ കരിങ്ങാലി പേരുകളിൽ ഇത് അറിയപ്പെടുന്നു. പല  ഖണ്ഡങ്ങൾ ചേർന്നതു പോലെയുള്ള ഘടനയുള്ള  ഇതിന്റെ ശരീരത്തിൽ ഓരോ ഖണ്ഡത്തിലും ഒരു ജോഡി കാലുകളുണ്ട്. മുൻഭാഗത്തെ രണ്ട് കാലുകൾ വിഷം കുത്തിവയ്ക്കാവുന്നവയായി രൂപാന്തരം പ്രാപിച്ചിരിക്കുന്നു. ഇവയുപയോഗിച്ച് ഇരപിടിച്ചാണ് പഴുതാരകൾ ഭക്ഷണം നേടുന്നത്.

പഴുതാരകളുടെ 8000 ലധികം വർഗ്ഗങ്ങൾ ലോകത്തുള്ളതായി കണക്കാക്കപ്പെടുന്നു. ഇവയിൽ 3000 എണ്ണത്തിനെ തിരിച്ചറിഞ്ഞിട്ടുണ്ട്. ആർട്ടിക് വൃത്തത്തിന് വടക്ക് ഉൾപ്പെടെ ലോകത്തിന്റെ പല ഭാഗങ്ങളിലും ഇവ കാണപ്പെടുന്നു. ഉഷ്ണമേഖലാ മഴക്കാടുകൾ മുതൽ മരുഭൂമികൾ വരെ ഇവയ്ക്ക് വാസസ്ഥലമാണ്. എന്നിരുന്നാലും മറ്റു ഷഡ്പദങ്ങളെയും അരാക്ക്നിഡുകളെയും പോലെ മെഴുകിന്റെ ആവരണമില്ലാത്തതിനാൽതൊലിയിലൂടെ ജലം വേഗത്തിൽ നഷ്ടപ്പെടുന്നു എന്നതുകൊണ്ട് ഈർപ്പമേറിയ ഭാഗങ്ങളിലേ ഇവയ്ക്ക് ജീവിക്കാനാകൂ. ഇരപിടിക്കുന്ന അകശേരുകികളിൽ ഏറ്റവും വലിയ ജന്തുക്കളിലൊന്നാണ് പഴുതാര.

Scolopendra gigantea എന്ന ശാസ്ത്രനാമമുള്ള ഭീമൻ ആമസോൺ പഴുതാരയാണ് ലോകത്തിലെ ഏറ്റവും വലിയ പഴുതാര. 30 സെന്റിമീറ്റർ വരെ ഇതിന് നീളമുണ്ടാകും. വവ്വാലുകൾ, ചിലന്തികൾ, കരണ്ടുതിന്നുന്ന ജീവികൾ മുതലായവയെ ഇത് ഭക്ഷണമാക്കുന്നു.

## ചിത്രശാല

ചിത്രം:പഴുതാര.JPG
ചിത്രം:Centipede2.JPG
File:Centipede 1.jpg


വർഗ്ഗം:ഇഴജന്തുക്കൾ
വർഗ്ഗം:ആർത്രോപോഡകൾ

[[t
സപ്പോട്ട

സപ്പോട്ടേസ്യ കുടുംബത്തിലെ ഒരു അംഗമായ **സപ്പോട്ട** അഥവ **ചിക്കു** എന്നും അറിയപ്പെടുന്നു. സപ്പോട്ട കേരളത്തിൽ പ്രചരിക്കാൻ തുടങ്ങിയിട്ട് വളരെക്കാലമായി. ബോംബെ, ബീഹാർ, തമിഴ്‌നാട്, മൈസൂർ എന്നീ പ്രദേശങ്ങളിൽ സപ്പോട്ട ഒരു വാണിജ്യ വിളയായി വൻതോതിൽ കൃഷി ചെയ്തുവരുന്നു.

സപ്പോട്ട കായ്കൾക്ക് മരോട്ടിക്കായ്കളോട് സാദൃശ്യമുണ്ട്. ഇതിൻറെ തൊലിക്ക് തവിട്ടുനിറമാണ്. പരുപരുത്തിരിക്കും, തീരെ കനമില്ല. പഴത്തിനു തേനിൻറെ മാധുര്യവും. സപ്പോട്ട എല്ലാ മാസങ്ങളിലും കായ്ക്കുമെങ്കിലും ജനുവരി-ഫെബ്രുവരി, മേയ്-ജൂൺ എന്നീ മാസങ്ങളിലാൺ കൂടുതൽ കായ്കൾ നൽകുന്നത്.
## ചിത്രശാല


File:Sappotta_-_സപ്പോട്ട_02.jpg|സപ്പോട്ട തൈകൾ
File:Sapota_-_സപ്പോട്ട_01.JPG|സപ്പോട്ട മരം
File:Sapota_-_സപ്പോട്ട_02.JPG|സപ്പോട്ട 
File:Sapota_-_സപ്പോട്ട_04.JPG|സപ്പോട്ട പൂവ്
ചിത്രം:സപ്പോട്ടപ്പൂവ്‌.JPG|പൂവ്
ചിത്രം:സപ്പോട്ട..JPG|കായ
പ്രമാണം:സപ്പോട്ട .jpg
File:Sapodilla_from_Koovery.jpg
File:Chikku Manilkara zapota.jpg|thumb|സപ്പോട്ട
File:സപ്പോട്ട1.jpg|സപ്പോട്ട അഥവ ചിക്കു


വർഗ്ഗം:പഴങ്ങൾ
വർഗ്ഗം:സപ്പോട്ടേസീ
വർഗ്ഗം:കേരളത്തിലെ സസ്യജാലം
ജോൺ വാർണർ ബാക്കസ്

ആദ്യത്തെ ഉന്നത തല കമ്പ്യൂട്ടർ ഭാഷയായ ഫോർട്രാൻ വികസിപ്പിച്ച ഐ.ബി.എം. സംഘത്തിന്റെ തലവനായിരുന്നു **ജോൺ വാർണർ ബാക്കസ്** (ജനനം: ഡിസംബർ 3 1924 മരണം മാർച്ച് 17 2007). IBM 704 കമ്പ്യൂട്ടറിന് വേണ്ടിയാണ് ബാക്കസും സംഘവും ഫോർട്രാൻ വികസിപ്പിച്ചത്. കമ്പ്യൂട്ടറുകൾക്ക് ശാസ്ത്ര ഗവേഷണ രംഗത്ത് പ്രധാന്യമുണ്ടാക്കിയത് ഫോർട്രാനായിരുന്നു . ഇന്നും ഏറെ പ്രചാരമുള്ള ഒരു കമ്പ്യൂട്ടർ ഭാഷയായി ഫോർട്രാൻ തുടരുന്നു. ആൽഗോൾ(ALGOL) കമ്പ്യൂട്ടർ ഭാഷയുടെ വികസനത്തിലും ബാക്കസ് പങ്ക് വഹിച്ചു. മെച്ചപ്പെട്ട പ്രോഗ്രാമിംഗ് രീതികൾ വികസിപ്പിക്കാനായി ബാക്കസ് കണ്ടെത്തിയതാണ് ഫംഗ്ഷണൽ പ്രോഗ്രാമിംഗ്. ഔപചാരിക ഭാഷാ വാക്യഘടന നിർവ്വചിക്കാൻ വ്യാപകമായി ഉപയോഗിക്കുന്ന നൊട്ടേഷനായ ബാക്കസ്-നൗർ ഫോമിന്റെ (ബിഎൻഎഫ്) ഉപജ്ഞാതാവായിരുന്നു. അദ്ദേഹം പിന്നീട് ഫംഗ്ഷൻ-ലെവൽ പ്രോഗ്രാമിംഗ് മാതൃകയിൽ ഗവേഷണം നടത്തി, 1977 ലെ ട്യൂറിംഗ് അവാർഡ് പ്രഭാഷണത്തിൽ തന്റെ കണ്ടെത്തലുകൾ അവതരിപ്പിച്ചു "വോൺ ന്യൂമാൻ ശൈലിയിൽ നിന്ന് പ്രോഗ്രാമിംഗ് മോചിപ്പിക്കാനാകുമോ?

ഫോർട്രാന് നൽകിയ സംഭാവനകൾ പരിഗണിച്ച് 1967-ൽ ഐഇഇഇ(IEEE)ബാക്കസിന് ഡബ്ല്യു.ഡബ്ല്യു. മക്ഡൊവൽ അവാർഡ് നൽകി. 1975-ൽ നാഷണൽ മെഡൽ ഓഫ് സയൻസും 1977-ലെ ട്യൂറിംഗ് അവാർഡും അദ്ദേഹത്തിന് ലഭിച്ചു. പ്രായോഗിക ഉന്നത തലത്തിലുള്ള പ്രോഗ്രാമിംഗ് സിസ്റ്റങ്ങളുടെ രൂപകൽപ്പനയ്ക്ക് വേണ്ടി അഗാധമായ സംഭാവനകൾക്കായി, പ്രത്യേകിച്ചും ഫോർട്രാനിലെ അദ്ദേഹത്തിന്റെ പ്രവർത്തനത്തിലൂടെയും പ്രോഗ്രാമിംഗ് ഭാഷകളുടെ സ്പെസിഫിക്കേഷനുള്ള ഔപചാരിക നടപടിക്രമങ്ങൾ പ്രസിദ്ധീകരിക്കുന്നതിനും വേണ്ടിയിട്ടുള്ളതാണ്"

1991 ൽ വിരമിച്ച അദ്ദേഹം 2007 മാർച്ച് 17 ന് ഒറിഗോണിലെ ആഷ്ലാൻഡിലെ വീട്ടിൽ വച്ച് മരിച്ചു.
## മുൻകാലജീവിതം
ബാക്കസ് ഫിലാഡൽഫിയയിൽ ജനിച്ചു, വളർന്നത് ഡെലവെയറിലെ സമീപത്തുള്ള വിൽമിംഗ്ടണിലാണ്.പെൻസിൽവാനിയയിലെ പോട്ട്‌സ്‌ടൗണിലെ ഹിൽ സ്കൂളിൽ പഠിച്ച അദ്ദേഹം പ്രത്യക്ഷത്തിൽ ഉത്സാഹിയായ വിദ്യാർത്ഥിയല്ല.കെമിസ്ട്രി പഠിക്കാൻ അദ്ദേഹം യൂണിവേഴ്സിറ്റി ഓഫ് വിർജീനിയയിൽ കോളേജിൽ പ്രവേശിച്ചു, പക്ഷേ അവിടെ ക്ലാസുകളുമായി സ്ട്രഗ്ഗിൾ ചെയ്യേണ്ടിവന്നു, ഒരു വർഷത്തിനുള്ളിൽ ഹാജരില്ലാത്തതിന്റെ പേരിൽ അദ്ദേഹം പുറത്താക്കപ്പെട്ടു. രണ്ടാം ലോകമഹായുദ്ധസമയത്ത് അദ്ദേഹത്തെ യുഎസ് സൈന്യത്തിൽ ചേർത്തു. ഒടുവിൽ കോർപ്പറൽ പദവിയിൽ എത്തി, ജോർജിയയിലെ ഫോർട്ട് സ്റ്റുവർട്ടിൽ സ്ഥാപിച്ചിട്ടുള്ള ഒരു ആന്റി-എയർക്രാഫ്റ്റ് ബാറ്ററിയുടെ കമാൻഡറായി.

ഒരു സൈനിക അഭിരുചി പരീക്ഷയിൽ ഉയർന്ന സ്കോറുകൾ നേടിയ ശേഷം, പിറ്റ്സ്ബർഗ് സർവകലാശാലയിൽ എഞ്ചിനീയറിംഗ് പഠിക്കാൻ കരസേന അദ്ദേഹത്തെ അയച്ചു.പിന്നീട് അദ്ദേഹം ഹാവർഫോർഡ് കോളേജിലെ ഒരു പ്രീ-മെഡിക്കൽ പ്രോഗ്രാമിലേക്ക് മാറി. ഒരു ആശുപത്രിയിൽ ഇന്റേൺഷിപ്പിനിടെ, തലയോട്ടിയിൽ ബോൺ ട്യൂമർ കണ്ടെത്തി, അത് വിജയകരമായി നീക്കം ചെയ്യുകയും തലയിൽ ഒരു പ്ലേറ്റ് സ്ഥാപിക്കുകയും ചെയ്തു. തുടർന്ന് അദ്ദേഹം മെഡിക്കൽ സ്കൂളിനായി ഫ്ലവർ ആൻഡ് ഫിഫ്ത് അവന്യൂ മെഡിക്കൽ സ്കൂളിലേക്ക് മാറി, പക്ഷേ അതിനോട് താൽപ്പര്യമില്ലാത്തതായി കണ്ടെത്തി, ഒമ്പത് മാസത്തിന് ശേഷം ഉപേക്ഷിച്ചു. താമസിയാതെ തന്റെ തലയിലെ മെറ്റൽ പ്ലേറ്റ് മാറ്റി സ്വന്തം ഡിസൈൻ ഉപയോഗിച്ച് രണ്ടാമത്തെ ഓപ്പറേഷൻ നടത്തി, 1946-ൽ യുഎസ് ആർമിയിൽ നിന്ന് മാന്യമായ മെഡിക്കൽ ഡിസ്ചാർജ് ലഭിച്ചു.

## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക

## അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1924-ൽ ജനിച്ചവർ
റഡാർസാറ്റ്-2

കാനഡയുടെ വാണിജ്യാടിസ്ഥാനത്തിലുള്ള റഡാർ സാറ്റലൈറ്റ് ആണ് റഡാർസാറ്റ്-2. കനേഡിയൻ സ്പേസ് ഏജൻസിയുടേയും മക്ഡൊണാൾഡ് ദെറ്റ്വില്ലർ ആന്റ് അസോസിയേറ്റ്സ് ലിമിറ്റഡിന്റേയും സംയുക്തോൽപ്പന്നമാണിത്.

റഷ്യയിലെ ബായ്‌ൿനർ കോസ്മോഡ്രോമിൽ നിന്ന് 2007 ഡിസംബർ 14-ന് ഈ ഉപഗ്രഹം ഭ്രമണപഥത്തിലെത്തിച്ചു.
## അവലംബം


വർഗ്ഗം:കൃത്രിമോപഗ്രഹങ്ങൾ
ടെറാസാർ-എക്സ്

ജർമനിയുടെ റഡാർ സാറ്റലൈറ്റ് ആണിത്. ഇതിന്റെ ആക്റ്റീവ് ആന്റിന ഉപയോഗിച്ച് ഭൂമിയുടെ ഉന്നതനിലവാരത്തിലുള്ള എക്സ്-ബാൻഡ് ചിത്രങ്ങൾ പകർത്താൻ സാധിക്കും. 514 കിലോമീറ്റർ ഉയരത്തിലുള്ള ധ്രുവീയഭ്രമണപഥത്തിലൂടെയാണ് ഈ ഉപഗ്രഹം ഭൂമിയെ വലയം ചെയ്യുന്നത്.

റഷ്യയിലെ ബായ്‌ക്നർ കോസ്മോഡ്രോമിൽ നിന്ന് 2007 ജൂൺ 15-ന് ഈ ഉപഗ്രഹം വിക്ഷേപിച്ചു.
## കണ്ണികൾ
*ടെറാസാർ-എക്സ് ചിത്രങ്ങൾ 
## അവലംബം


വിഭാഗം:കൃത്രിമോപഗ്രഹങ്ങൾ
ഉർദു

ഒരു ഔദ്യോഗിക ഇന്ത്യൻ ഭാഷയും ഇന്ത്യ പാകിസ്താനിലെ ദേശീയഭാഷയുമാണ്‌ **ഉർദു**. ദില്ലിയിലെ സുൽത്താൻ വംശത്തിന്റെ കാലത്ത്‌ അപഭ്രംശ ഭാഷകളിൽ നിന്നും രൂപാന്തരപ്പെട്ടതും മുഗളരുടെ കാലത്ത്‌ പേർഷ്യൻ, അറബി, തുർക്കിഷ്   എന്നീ ഭാഷകളുടെ സ്വാധീനത്താൽ വികാസം പ്രാപിച്ചതുമായ ഭാഷയാണ്‌ ഉർദു. ഹിന്ദിയുമായി വളരെയേറെ സാമ്യമുണ്ടെങ്കിലും അറബി ലിപിയുമായി സാമ്യമുള്ള ലിപി ഉപയോഗിക്കുന്ന ഉറുദുവിൽ പേർഷ്യൻ, അറബി എന്നിവയുടെ സ്വാധീനം വളരെ പ്രകടമായി കാണപ്പെടുന്നു. 

ഭാരതത്തിൽ ഏകദേശം 4.8 കോടി ആളുകൾ മാതൃഭാഷയായി ഈ ഭാഷ സംസാരിക്കുന്നുണ്ട്‌ - ആന്ധ്രാപ്രദേശ്‌, ബീഹാർ, ദില്ലി, ജമ്മു-കശ്മീർ, മധ്യപ്രദേശ് , ഉത്തർപ്രദേശ്, കർണാടക , മഹാരാഷ്ട്ര, ഝാർഖണ്ഡ്, പശ്ചിമ ബംഗാൾ എന്നീ സംസ്ഥാനങ്ങളിലാണ്‌ കൂടുതലായും ഉർദു സംസാരിച്ചുവരുന്നത്‌. പാകിസ്താനിൽ ഉർദു പ്രധാനഭാഷയായി സംസാരിക്കുന്നവരുടെ എണ്ണം ഒരു കോടിയോളമാണ്‌. 

ഉർദു കവിയായ ഡോ. മുഹമ്മദ് അല്ലാമാ ഇഖ്ബാലിന്റെ ജന്മദിനമായ നവംബർ 9 ലോക ഉർദു ദിനമായി ആചരിച്ചുവരുന്നു.

## ചരിത്രം
ഇന്ത്യയുടെ വിഭജനത്തിനു മുമ്പ് ഇന്നത്തെ ഉർദുവും ഹിന്ദിയും, *[[ഹിന്ദുസ്താനി]]* എന്നോ *ഉർദു* എന്നോ ആയിരുന്നു അറിയപ്പെട്ടിരുന്നത്. അതുകൊണ്ട് അക്കാലത്തിനു മുമ്പുള്ള ഉർദുവിന്റെയും ഹിന്ദുസ്താനിയുടെയും ചരിത്രം ഒന്നുതന്നെയാണ്.

ദില്ലിയാണ് ഉർദുവിന്റെ ജന്മസ്ഥലമായി കണക്കാക്കുന്നത്. ദില്ലിയിൽ ജീവിക്കാത്ത ആരെയും ഉർദുവിന്റെ യഥാർത്ഥവിദ്വാനായി കണക്കാക്കാനാവില്ലെന്നും പുരാനി ദില്ലിയിൽ ജമാ മസ്ജിദിന്റെ പടവുകളാണ് ഈ ഭാഷയുടെ ഏറ്റവും മികച്ച പഠനകേന്ദ്രമെന്നുമാണ് മൗലവി അബ്ദുൾ ഹഖ് പരാമർശിച്ചിരിക്കുന്നത്. ദില്ലിയിലെ മുഗൾ ഭരണകാലത്ത് നിരവധി ഉർദു സാഹിത്യകാരന്മാരും സൃഷ്ടികളും  ഉടലെടുത്തു.
ഉർദുവിന്റെ സ്ത്രീകൾ മാത്രം ഉപയോഗിച്ചിരുന്ന ഒരു ഭാഷാഭേദവും ദില്ലിയിൽ പ്രചരിച്ചിരുന്നു. സമൂഹത്തിലെ എല്ലാ തട്ടുകളിലുള്ള സ്ത്രീകളുടെയിടയിലും ഈ വകഭേദത്തിന് പ്രചാരമുണ്ടായിരുന്നു.

## ലിപി
aligh=right|500px

അറബിക്‌ ലിപിയിൽനിന്നും ഉരുത്തിരിഞ്ഞ പേർഷ്യൻ ലിപി(നസ്താലീക് രീതി) ഉപയോഗിച്ച് വലത്തുനിന്ന്‌ ഇടത്തോട്ടാണ്‌ ഉർദു എഴുതുന്നത്.

## സംസാരം

## അവലംബം

## പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ ഭാഷകൾ
വർഗ്ഗം:ഉർദു
വർഗ്ഗം:ഹിന്ദുസ്താനി ഭാഷ
വർഗ്ഗം:ഇന്തോ-ആര്യൻ ഭാഷകൾ
വർഗ്ഗം:ഇന്ത്യയിലെ ഔദ്യോഗിക ഭാഷകൾ
ജോൺ ബാർഡീൻ

ചരിത്രം മാറ്റിമറിച്ച ട്രാൻസിസ്റ്റർ എന്ന കണ്ടുപിടിത്തത്തിന് പിന്നിലുള്ള ശാസ്ത്രജ്ഞരിലൊരാളാണ് **ജോൺ ബാർഡീൻ** (മേയ് 23, 1908 – ജനുവരി 30, 1991). കമ്പ്യൂട്ടറുകളുടെ പ്രധാന ഭാഗമായ മൈക്രോപ്രൊസസറുകളുടെ അടിസ്ഥാന നിർമ്മാണഘടകമാണ് ട്രാൻസിസ്റ്ററുകൾ. കമ്പ്യൂട്ടറുകളുടെ മെമ്മറി , സെർക്യൂട്ടുകൾ എന്നിവയിലും ട്രാൻസിസ്റ്ററുകൾ ഉപയോഗിക്കുന്നു. കമ്പ്യൂട്ടറുകളുടെ ഇന്നത്തെ അവസ്ഥയിലേക്കുള്ള വികസനത്തിന് വഴിയായ ആദ്യ സുപ്രധാന കണ്ടുപിടിത്തം ഇതായിരുന്നു. ഭൗതികശാസ്ത്രത്തിൽ രണ്ടുതവണ നൊബേൽ സമ്മാനം ലഭിച്ച ഒരേയൊരു വ്യക്തി അദ്ദേഹമാണ്: ട്രാൻസിസ്റ്ററിന്റെ കണ്ടുപിടിത്തത്തിന് 1956-ൽ ആദ്യം വില്യം ഷോക്ക്ലിയും വാൾട്ടർ ബ്രാറ്റൈനും; വീണ്ടും 1972-ൽ ലിയോൺ എൻ കൂപ്പറും ജോൺ റോബർട്ട് ഷ്രീഫറുമായി ബിസിഎസ് സിദ്ധാന്തം എന്നറിയപ്പെടുന്ന പരമ്പരാഗത സൂപ്പർകണ്ടക്റ്റിവിറ്റിയുടെ അടിസ്ഥാന സിദ്ധാന്തത്തിനായിരുന്നു അത്. 

ട്രാൻസിസ്റ്റർ ഇലക്ട്രോണിക്സ് വ്യവസായത്തിൽ വിപ്ലവം സൃഷ്ടിച്ചു, ടെലിഫോണുകൾ മുതൽ കമ്പ്യൂട്ടറുകൾ വരെയുള്ള എല്ലാ ആധുനിക ഇലക്ട്രോണിക് ഉപകരണങ്ങളുടെയും വികസനം സാധ്യമാക്കി, വിവര യുഗത്തിന് തുടക്കമിട്ടു. ന്യൂക്ലിയർ മാഗ്നറ്റിക് റെസൊണൻസ് സ്പെക്ട്രോസ്കോപ്പി (എൻഎംആർ), മെഡിക്കൽ മാഗ്നറ്റിക് റെസൊണൻസ് ഇമേജിംഗ് (എംആർഐ), സൂപ്പർകണ്ടക്റ്റിംഗ് ക്വാണ്ടം സർക്യൂട്ടുകൾ എന്നിവയിൽ സൂപ്പർകണ്ടക്റ്റിവിറ്റിയിൽ ബാർഡീന്റെ വികസനത്തിന് അദ്ദേഹത്തിന് രണ്ടാമത്തെ നോബൽ സമ്മാനം ലഭിച്ചു.

വിസ്കോൺസിനിൽ ജനിച്ച് വളർന്ന ബാർഡീൻ പ്രിൻസ്റ്റൺ സർവകലാശാലയിൽ നിന്ന് ഭൗതികശാസ്ത്രത്തിൽ പിഎച്ച്ഡി നേടി. രണ്ടാം ലോകമഹായുദ്ധത്തിൽ സേവനമനുഷ്ഠിച്ച ശേഷം അദ്ദേഹം ബെൽ ലാബിൽ  ഗവേഷകനും ഇല്ലിനോയിസ് സർവകലാശാലയിൽ പ്രൊഫസറുമായിരുന്നു. 1990-ൽ, ലൈഫ് മാസികയുടെ "നൂറ്റാണ്ടിലെ ഏറ്റവും സ്വാധീനമുള്ള 100 അമേരിക്കക്കാരുടെ" പട്ടികയിൽ ബാർഡീൻ പ്രത്യക്ഷപ്പെട്ടു.
## ഇവയും കാണുക
*വിവരസാങ്കേതികരംഗത്തെ പ്രശസ്തരുടെ പട്ടിക
വർഗ്ഗം:1908-ൽ ജനിച്ചവർ
വർഗ്ഗം: 1991-ൽ മരിച്ചവർ
വർഗ്ഗം:മേയ് 23-ന് ജനിച്ചവർ
വർഗ്ഗം:ജനുവരി 30-ന് മരിച്ചവർ

വർഗ്ഗം:അമേരിക്കൻ ഭൗതികശാസ്ത്രജ്ഞർ

## അവലംബം
വില്യം ഷോക്ലി

ട്രാൻസിസ്റ്ററുകളുടെ കണ്ടുപിടിത്തം നടത്തിയ ശാസ്ത്രജ്ഞന്മാരിലൊരാളാണ് **വില്യം ഷോക്ലി** (ഫെബ്രുവരി 13, 1910 – ഓഗസ്റ്റ് 12, 1989). വാൾട്ടർ എച്ച്. ബ്രാറ്റെയിൻ, ജോൺ ബാർഡീൻ എന്നിവർക്കൊപ്പം ഷോക്ലി വികസിപ്പിച്ച ട്രാൻസിസ്റ്ററാണ് കമ്പ്യൂട്ടർ വിപ്ലവം തന്നെ സാദ്ധ്യമാക്കിയത്. കമ്പ്യൂട്ടറുകളുടെ വലിപ്പം കുറക്കുന്നതിന് ട്രാൻസിസ്റ്ററുകൾ നിർണ്ണായകമായ പങ്ക് വഹിച്ചു. ഷോക്ലി സെമി കണ്ടകടർ എന്ന കമ്പനി ഷോക്ലി ആരംഭിച്ചു. ഇവിടെ ജോലി ചെയ്തിരുന്നവരാണ് പിന്നീട് ഫെയർ ചൈൽഡ് സെമി കണ്ടക്ടർ, ഇന്റൽ എന്നീ കമ്പനികൾക്ക് തുടക്കം കുറിച്ചത്. 

## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക‎ 

വർഗ്ഗം:1910-ൽ ജനിച്ചവർ
വർഗ്ഗം: 1989-ൽ മരിച്ചവർ
വർഗ്ഗം:ഫെബ്രുവരി 13-ന് ജനിച്ചവർ
വർഗ്ഗം:ഓഗസ്റ്റ് 12-ന് മരിച്ചവർ

വർഗ്ഗം:അമേരിക്കൻ ഭൗതികശാസ്ത്രജ്ഞർ
വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:നിരീശ്വരവാദികൾ
വാൾട്ടർ എച്ച്. ബ്രാറ്റെയിൻ

വില്യം ഷോക്ലി , ജോൺ ബാർഡീൻ എന്നിവരോടൊപ്പം ട്രാൻസിസ്റ്ററിന് ജന്മം കൊടുത്ത ശാസ്ത്രജ്ഞനാണ് **വാൾട്ടർ എച്ച്. ബ്രാറ്റെയിൻ**(ഒക്ടോബർ 10, 1902 – ഒക്ടോബർ 13, 1987). ഇലക്ട്രോണിക്സുമായി ബന്ധമുള്ള മേഖലകളിലെല്ലാം ട്രാൻസിസ്റ്ററുകളുടെ ഉപയോഗം സൃഷ്ടിച്ച മാറ്റം ചെറുതല്ല.കമ്പ്യൂട്ടർ വ്യവസായത്തെ മാറ്റിമറിച്ച മറ്റൊരു കണ്ടുപിടിത്തം വേറെയില്ല. അർദ്ധചാലകങ്ങളുടെ ഫോട്ടോ ഇഫക്ടിനെ കുറിച്ചുള്ള പഠനങ്ങൾ വാൾട്ടർ ഭൗതികശാസ്ത്രത്തിന്‌ നൽകിയ വലിയ ഒരു സംഭാവനയാണ്.
## ഇവയും കാണുക
*വിവരസാങ്കേതികരംഗത്തെ പ്രശസ്തരുടെ പട്ടിക

വർഗ്ഗം:1902-ൽ ജനിച്ചവർ
വർഗ്ഗം: 1987-ൽ മരിച്ചവർ
വർഗ്ഗം:ഒക്ടോബർ 10-ന് ജനിച്ചവർ
വർഗ്ഗം:ഒക്ടോബർ 13-ന് മരിച്ചവർ

വർഗ്ഗം:അമേരിക്കൻ ഭൗതികശാസ്ത്രജ്ഞർ
2000-ൽ പുറത്തിറങ്ങിയ മലയാളചലച്ചിത്രങ്ങളുടെ പട്ടിക

വർഗ്ഗം:മലയാളചലച്ചിത്രങ്ങൾ വർഷം അനുസരിച്ച്
വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ
കാലിമുണ്ടി

വെള്ളരിപക്ഷികൾ എന്നവിഭാഗത്തിൽ പെടുന്ന കൊക്കുകളാണ്  **കാലിമുണ്ടി**.  ഇംഗ്ലീഷ്: **കാറ്റിൽ എഗ്രെറ്റ്**. ശാസ്ത്രീയ നാമം: *ബബൾകസ് ഐബിസ്*.  ഉഷ്ണമേഖലകളിലും ഉപോഷ്ണ മേഖലകളിലും ചൂടുള്ള മിതോഷ്ണ മേഖലകളിലും ഇവയെ കാണപ്പെടുന്നു. ഇവ ബബൾകസ് ജീനസിൽ പെട്ട ഒരേയൊരു അംഗമാണ്. എന്നാൽ ചിലയിടത്ത് **പടിഞ്ഞാറൻ കാലിമുണ്ടി**, **കിഴക്കൻ കാലിമുണ്ടി** (*Bubulcus coromandus*) എന്നിങ്ങനെ രണ്ട് അംഗങ്ങളുണ്ടെന്നും കാണാവുന്നതാണ്. *Bubulcus coromandus* അഥവാ *Bubulcus ibis coromandus* എന്ന ഉപവർഗ്ഗമാണ് കേരളത്തിൽ കാണപ്പെടുന്നത്.

എഗ്രെറ്റ ജനുസിലെ മറ്റു പക്ഷികളോട് തുവൽപ്പുടയിലും മറ്റും സാമ്യങ്ങൾ കാണാമെങ്കിലും ആർഡിയ കുടുംബത്തിലെ കൊക്കുകളോടാണ് കാലിമുണ്ടികൾ കൂടുതൽ സാദൃശ്യം കാണിക്കുന്നത്. ഏഷ്യ, ആഫ്രിക്ക, യൂറോപ്പ് എന്നിവടങ്ങളിൽ കണ്ടുവരുന്നു.  മനുഷ്യന്റെ ഇടപെടലില്ലാതെ തന്നെ ഇവ ലോകത്തിലെ ഇതരഭാഗങ്ങളിലേക്കും  വിജയകരമായി സംക്രമിച്ചിട്ടുണ്ട്.

ഇവക്ക് പ്രജനനകാലത്ത് മങ്ങിയമഞ്ഞനിറത്തോട് കൂടിയ വെള്ള നിറമാണ്‌. ഇവ കൂട്ടമായി കൂടു കെട്ടുന്നു. ജലാശയങ്ങൾക്കടുത്തായും മറ്റു നീർപക്ഷികളുടെ കൂടിനോടടുത്തായും ഇവകളുടെ കൂടു കാണാം. മരങ്ങളുടേയോ കുറ്റിച്ചെടികളുടേയോ കമ്പുകളുപയോഗിച്ചാണ് കൂടു നിർമ്മാണം. മറ്റു കൊക്കുകളിൽ നിന്ന് വ്യത്യസ്തമായി തുറന്നതും ജലാംശം കുറഞ്ഞതുമായ മേഖലകളാണ് തീറ്റ തേടാനായി കാലിമുണ്ടികൾ തെരെഞ്ഞെടുക്കാറുള്ളത്. പുൽമേടുകൾ, കൃഷിയിടങ്ങൾ, നെൽപാടങ്ങൾ, ചതുപ്പുനിലങ്ങൾ എന്നിവിടങ്ങളിൽ കാലിമുണ്ടികൾ കാണപ്പെടുന്നു. സാധാരണയായി കന്നുകാലികളോടൊപ്പമോ മറ്റു സസ്തനികളോടൊപ്പമോ ഇവയെ കാണാം. കന്നുകാലികൾ മേയുമ്പോൾ പുല്ലുകൾക്കിടയിൽ നിന്ന്  രക്ഷപ്പെടുന്ന പ്രാണികളാണ് ഇവയുടെ ആഹാരം.

## പേരിനു പിന്നിൽ
വേണ്ടി വന്നാൽ വെള്ളത്തിലും മറ്റും ഇറങ്ങി ഇര പിടിക്കുമെങ്കിലും ഇവ കൂടുതലായും കന്നുകാലികൾക്കൊപ്പം നിന്ന് അവ അനങ്ങുമ്പോൾ പറക്കുന്ന പുല്ലോന്തുകളെയും മറ്റും ആഹാരമാക്കുന്നു.
## രൂപവിവരണം
തെറ്റുപറ്റാനിടയില്ലാത്ത, മഞ്ഞ കൊക്കും നല്ല വെളുത്ത നിറത്തോടുകൂടിയ ശരീരവും.മുട്ടയിടുന്ന കാലത്ത് സ്വർണ്ണഓറഞ്ചുനിറമുള്ള തലയും കഴുത്തും പുറകുവശവും.

## ആവാസവ്യവസ്ഥകൾ
കാലിമുണ്ടി  തെക്കേ അമേരിക്കയിൽ ഇവയെ 1877 ലും വടക്കേ അമേരിക്കയിൽ 1941ലുമാണ് കണ്ടെത്തിയത് . Iഅന്റാർ‌ട്ടിക്കയിലും ഇവയെ കണ്ടെത്തിയിട്ടുണ്ട്. 

## ചിത്രശാല


പ്രമാണം:Cattle Egret - കാലിമുണ്ടി കൊക്ക് 01.JPG|കാലിമുണ്ടി കൊക്ക്
പ്രമാണം:Cattle Egrets I3 IMG 1409.jpg| പ്രജനനകാലത്ത് ആണിനും പെണ്ണിനും ശരീരത്തില് ഓറഞ്ച് നിറം കലരുന്നു
പ്രമാണം:കാലിമുണ്ടി 2.JPG|കാലിമുണ്ടി
പ്രമാണം:കാലിമുണ്ടി.jpg|കാലിമുണ്ടി ഒരു പശുവിനരികിൽ. പശു അനങ്ങുമ്പോൾ പറക്കുന്ന പ്രാണികളേയും മറ്റുമാണ്‌ ഇവ ഭക്ഷിക്കുക
പ്രമാണം:പശു കൊക്ക് പുല്ല് പുൽച്ചാടി.JPG|പശു പുല്ലു തിന്നുമ്പോൾ പശുവിന്റെ സമീപം അനങ്ങുന്ന പ്രാണികളെ തിന്നുന്ന കാലിമുണ്ടി 
പ്രമാണം:മുണ്ടി‌ കിടാവ്.JPG|
പ്രമാണം:ആനറാഞ്ചിയുംകാലിമുണ്ടിയും.jpg|ആനറാഞ്ചിയുംകാലിമുണ്ടിയും


## ഇതും കാണുക
* ചെറുമുണ്ടി
* ചെറുമുണ്ടി
* പെരുമുണ്ടി
* തിരമുണ്ടി 
* ചിന്നക്കൊക്ക്
* ചാരമുണ്ടി
* ചായമുണ്ടി
* കുളക്കൊക്ക്

## അവലംബം

## കുറിപ്പുകൾ
 

വിഭാഗം:മുണ്ടികൾ
വർഗ്ഗം:കേരളത്തിലെ പക്ഷികൾ